একে একে তিনটি দুর্গের পতন : তারপর? -Deshebideshe\nএকে একে তিনটি দুর্গের পতন : তারপর?\nগত বৃহস্পতিবার অর্থাৎ দু'দিন আগে লন্ডনে বসবাসকারী আওয়ামী লীগের এক শুভাকাঙ্ক্ষী বন্ধু আমাকে যখন কুমিল্লা সিটি করপোরেশন মেয়র নির্বাচনে আওয়ামী লীগ সমর্থিত প্রার্থী আফজল খানের শোচনীয় পরাজয়ের খবর দিলেন, তখন আমি বিস্মিত হইনি। এমন একটি খবর পাব সেই আশঙ্কা করছিলাম। আশঙ্কাটি সত্যে পরিণত হলো মাত্র। বন্ধুকে জিজ্ঞাসা করলাম, কুমিল্লার মেয়র নির্বাচনে আওয়ামী লীগের এই দারুণ পরাজয়ে আপনি কি বিস্মিত হয়েছেন?\nতিনি বললেন, 'না বিস্মিত হইনি। এই পরাজয় আওয়ামী লীগের প্রাপ্য পরাজয়। খবরটা শোনা অবধি এক ধরনের দার্শনিক-উদাসীনতা বোধ করছি। কৈশোরে পড়া রবীন্দ্রনাথের একটি কবিতার অংশবিশেষ স্মরণ থেকে আবৃত্তি করছি।' বললাম, কবিতাটি টেলিফোনেই আমাকে শোনান। তিনি আবৃত্তি করলেন :\n'গগনে গরজে মেঘ ঘন বরষা\nকূলে একা বসে আছি নাহি ভরসা।'\nবলেছি, আর পড়তে হবে না। বাংলাদেশের গগনে মেঘের ঘনঘটা। আমরা দু'জনে বহুদূরের টেমস নদীর কূলে বসে আছি। মনে কোনো ভরসা পাচ্ছি না।\nকুমিল্লা সিটি করপোরেশন মেয়র নির্বাচনে আফজল খান যে পরাজিত হবেন এবং নাগরিক কমিটি দ্বারা সমর্থিত প্রার্থী মনিরুল হক সাক্কু যে বিরাট ভোটে জয়ী হবেন এই আভাস কুমিল্লা থেকে বহু আগে আওয়ামী লীগ সমর্থক বন্ধু-বান্ধবদের কাছ থেকেই জেনেছিলাম। তারা বলেছিলেন, 'দুই কারণে আফজল খান পরাজিত হবেন। প্রথমত. ভোটদাতাদের কাছে তার কোনো গুড ইমেজ বা ভালো ভাবমূর্তি নেই। সত্য হোক আর মিথ্যা হোক, তার সম্পর্কে নানা দুর্নাম। সন্ত্রাস থেকে সংখ্যালঘুদের সম্পত্তি দখল ইত্যাদি নানা অভিযোগ। অন্যদিকে আওয়ামী লীগের স্থানীয় সংসদ সদস্যের সঙ্গে তার সম্পর্ক ভালো নয়। কুমিল্লায় স্থানীয় আওয়ামী লীগের এই অভ্যন্তরীণ কোন্দলও আফজল খানের পরাজয়ের কারণ হবে।'\nআমি আফজল খানকে ব্যক্তিগতভাবে চিনি না। তার সঙ্গে পরিচয় হওয়ার সুযোগ কখনও আমার হয়নি। তবে কুমিল্লার মেয়র প্রার্থী হওয়ার পর ঢাকার কাগজে তার ছবি দেখেছি। টুপি-দাড়ি শোভিত সজ্জন চেহারা। তার বিরুদ্ধে এত অভিযোগ কেন? কুমিল্লার এক বন্ধুকে জিজ্ঞাসা করেছি। তিনি উল্টো প্রশ্ন করেছেন, "টুপি-দাড়ি শোভিত 'নূরানি' চেহারা তো জামায়াতের শীর্ষ নেতাদেরও। তাদের সম্পর্কে আপনার ধারণা কী?" আমি আর কথা বাড়াইনি।\nএখন প্রশ্ন হলো, চট্টগ্রাম, নারায়ণগঞ্জের মেয়র নির্বাচনের ঘটনা থেকে আওয়ামী লীগ, বিশেষ করে প্রধানমন্ত্রী শেখ হাসিনা কেন শিক্ষা নিলেন না? ভুল শোধরালেন না? কুমিল্লায় কি একজন ভালো এবং জনগণের পছন্দসই প্রার্থী পাওয়া গেল না, যাকে সমর্থন দিয়ে জিতিয়ে আনা যেত? চট্টগ্রাম, নারায়ণগঞ্জ এবং কুমিল্লা এই তিনটি দুর্গের পতনের পর এখন কেন্দ্রীয় দুর্গ ঢাকার দিকে সকলের চোখ। অনেকের ধারণা, এখানেও সিটি করপোরেশন মেয়র নির্বাচনে পরাজয়ের ভয়ে আওয়ামী লীগ সরকার করপোরেশনকে দু'ভাগ করেছে। সঠিক হোক আর বেঠিক হোক এই ধারণাটা অধিকাংশ মানুষের মনে গেঁথে গেছে। অনেক আওয়ামী লীগারের মনেও ভয় ঢুকে গেছে, ঢাকা সিটি করপোরেশন ভাগ করেও আওয়ামী লীগ সমর্থিত দু'জন মেয়র প্রার্থীর একজনকেও জয়ী করা যাবে কিনা?\nআমাদের একান্ত প্রার্থনা, ঢাকা সিটি করপোরেশনের দুই মেয়র পদের নির্বাচনে আওয়ামী লীগ যেন একটিতেও পরাজিত না হয়। কিন্তু আমাদের প্রার্থনা যদি কবুল না হয় এবং আওয়ামী লীগ ঢাকার দুটি মেয়র পদই হারায়, তাহলে একটি গুরুতর প্রশ্ন উঠবে, আওয়ামী লীগ চার-পাঁচটি বড় সিটি করপোরেশন নির্বাচনে পরাজিত হওয়ার পর দেশ শাসনের অধিকার রাখে কিনা? যদি এই নির্বাচনগুলোর গণরায়কে সরকারের প্রতি দেশের মানুষের অনাস্থার বহিঃপ্রকাশ বলে গণ্য করে বিরোধী দল আগাম নির্বাচন দাবি করে, তাহলে তা খুব অসঙ্গত হবে কি? আওয়ামী লীগ সরকার হয়তো তারপরও সংসদে বিপুল সংখ্যাগরিষ্ঠতা দেখিয়ে ক্ষমতায় থাকার মেয়াদ পূর্ণ করতে চাইবে। কিন্তু এভাবে দেশ শাসনে আওয়ামী লীগ সরকার নিজেদের মনেই কোনো নৈতিক শক্তি বোধ করবে কি?\nপশ্চিমবঙ্গে বামফ্রন্ট সরকার ক্ষমতায় থাকার শেষ পর্যায়ে স্থানীয় স্বায়ত্তশাসিত সংস্থাগুলোর নির্বাচনে তৃণমূল কংগ্রেসের কাছে বিরাট পরাজয়ের সম্মুখীন হয়। তখনই রাজনৈতিক পর্যবেক্ষকরা সতর্কবাণী উচ্চারণ করেছিলেন যে, পরবর্তী রাজ্যসভার নির্বাচনে বামফ্রন্ট পরাজিত হবে এবং ক্ষমতা হারাবে। বামফ্রন্টের শীর্ষ নেতারা তা হেসে উড়িয়ে দিয়েছিলেন। তৃণমূল কংগ্রেসের ক্রমবর্ধমান জনপ্রিয়তাকে পাত্তা দেননি। তারপর রাজ্যসভার নির্বাচনে যখন বামফ্রন্ট শিকড়সহ উপড়ে পড়েছে, মুখ্যমন্ত্রীসহ একজন মন্ত্রীও নির্বাচিত হতে পারেননি, তখন তাদের হুঁশ হয়েছে। এখন তারা নির্বাচনে বিপর্যয়ের কারণ অনুসন্ধান ও তার প্রতিকারের জন্য বড় বড় কমিটি গঠন করেছেন। এটা যে এখন ভস্মে ঘি ঢালা সে কথা বামফ্রন্টের অধিকাংশ নেতা বোঝেন না তা নয়।\nবাংলাদেশে চট্টগ্রাম সিটি করপোরেশন মেয়র নির্বাচনে অভাবনীয় পরাজয়ের পরই আওয়ামী লীগের সতর্ক হয়ে পরাজয়ের কারণ অনুসন্ধান এবং তার প্রতিকার ব্যবস্থা গ্রহণ করা উচিত ছিল। নারায়ণগঞ্জ সিটি করপোরেশন মেয়র নির্বাচনে তো আওয়ামী লীগ রীতিমতো হারিকিরিনীতি গ্রহণ করেছিল। যদিও নির্বাচনে সেলিনা হায়াৎ আইভীর বিজয়ের পর আওয়ামী লীগ দাবি করেছে, এটা তাদেরই বিজয়; কারণ আইভী আওয়ামী লীগেরই লোক এবং আওয়ামী লীগের প্রতি তিনি আনুগত্য অক্ষুণ্ন রেখেছেন। তথাপি এই হিসাব শুভঙ্করের ফাঁকির হিসাব। আসল হিসাব নয়।\nকুমিল্লা নির্বাচনের আগেই আওয়ামী লীগ সরকারের উচিত ছিল, আগের দুই সিটি করপোরেশন মেয়র নির্বাচনে তাদের বিপর্যয়ের কারণ অনুসন্ধানের জন্য একটি নিরপেক্ষ কমিশন গঠন এবং সেই কমিশনের রিপোর্ট অনুযায়ী প্রতিকার ব্যবস্থা গ্রহণ ও সঠিক প্রার্থীকে সমর্থন দান। তা না করে তারা ঢাকা সিটি করপোরেশনে পরাজয় ঠেকানোর জন্য এই করপোরেশনকে দু'ভাগ করার চেষ্টায় ও বিতর্কে সময় নষ্ট করেছেন এবং কুমিল্লা সিটি করপোরেশন মেয়র নির্বাচনেও একই ভুলের পুনরাবৃত্তি করেছেন।\nভারতের প্রধানমন্ত্রী জওয়াহেরলাল নেহরু নিজের মেয়ে ইন্দিরা গান্ধীকে কংগ্রেসের সভানেত্রী পদে বসানোর পর যখন ভবিষ্যতে ভারতের প্রধানমন্ত্রী পদে বসানোর জন্যও পরিকল্পনা করেন, তখন মেয়েকে একটি উপদেশ দিয়েছিলেন বলে জানা যায়। উপদেশটি হলো, 'কখনো নিজের জেদ দ্বারা দেশ শাসনের চেষ্টা করো না। সেখানে প্রজ্ঞার পরিচয় দেবে। দেশ শাসনে নিজের পছন্দ-অপছন্দ নয়, জনগণের পছন্দ-অপছন্দকে গুরুত্ব দিও। তোমার চারপাশে যেন দুর্বৃত্ত ও চাটুকাররা ঘাঁটি গাড়তে না পারে।' ইন্দিরা ভারতের প্রধানমন্ত্রী হওয়ার পর এই উপদেশ অনুসরণ করেছিলেন কি? তিনি তার চারপাশ থেকে নির্বিচারে পিতৃবন্ধুদের বিদায় করে চাটুকার ইয়েসম্যানদের এনে স্থান দিয়েছিলেন। পুত্র সঞ্জয় ও তার দুর্বৃত্ত পারিষদরা যুব কংগ্রেস ও কংগ্রেস দল প্রায় দখল করে ফেলেছিল। দেশ শাসনে প্রজ্ঞা নয়, ব্যক্তিগত জেদই হয়ে দাঁড়িয়েছিল গুরুত্বপূর্ণ। পরিণতি, সত্তরের দশকের এক নির্বাচনে শুধু কংগ্রেসের ভরাডুবি নয়, ইন্দিরা গান্ধীরও ব্যক্তিগত পরাজয় এক অখ্যাত প্রতিদ্বন্দ্বীর হাতে।\nভারতের ইন্দিরা-কংগ্রেসের পরিণতি থেকে বাংলাদেশে আওয়ামী লীগ কোনো শিক্ষা গ্রহণ করেছে কি? এখনও শিক্ষা গ্রহণ করার সময় আছে। এখনও সুযোগ আছে, ভুলত্রুটি সংশোধন করে আওয়ামী লীগ ঘুরে দাঁড়াতে পারে। চট্টগ্রাম, নারায়ণগঞ্জ ও কুমিল্লা এই তিনটি সিটি করপোরেশনেরই নির্বাচন ফল দেখে বিনা দ্বিধায় বলা চলে, দেশের মানুষের ভোটদানের প্যাটার্ন ও মানসিকতা বিরাটভাবে পাল্টে গেছে। তারা আর দলীয় ও নেতা-নেত্রীর ব্যক্তিগত ক্যারিশমা দ্বারা প্রভাবিত হয়ে ভোটদানে রাজি নয়। তারা চায় না, কোনো দল তাদের ইচ্ছার বিরুদ্ধে অভিযুক্ত দুর্বৃত্তদের প্রশ্রয় দিক অথবা জনপ্রতিনিধির আসনে বসানোর চেষ্টা চালাক। তারা দলের ছাপ না থাকলেও ভালো লোককে, পছন্দের লোককে ভোট দিতে শিখেছে। কুমিল্লার সিটি করপোরেশন মেয়র নির্বাচনে ভোটদাতাদের কাছ থেকে পাওয়া এই রেড সিগন্যালও আওয়ামী লীগ উপেক্ষা করলে ভবিষ্যতে কী দাঁড়াবে তা শুধু ভবিতব্যই জানে।\nআমার বন্ধু মোনায়েম সরকার বলেন, 'আওয়ামী লীগের উচিত পচা ডিমগুলো ঝুড়ি থেকে ফেলে দেওয়া।' বাস্তবে দেখা যাচ্ছে, দলটির সাম্প্রতিককালের ইতিহাস হচ্ছে, এই ঝুড়ি থেকে নিজ থেকেই খসেপড়া পচা ডিমগুলো আবার ঝুড়িতে তুলে আনা এবং জনগণের কাঁধেও চাপিয়ে দেওয়ার চেষ্টা করা। জনগণ তা মানছে না। তিনটি সিটি করপোরেশন নির্বাচনেই তার প্রমাণ পাওয়া গেছে। আওয়ামী লীগ সরকার যদি ক্রমাগত দেয়ালের লেখা পড়তে ভুল করে, তাহলে আগামী সাধারণ নির্বাচনে দশ নম্বর বিপদসংকেতের জন্য তাদের অপেক্ষা করতে হবে।\nআওয়ামী লীগ সরকারের গত তিন বছরের শাসন সম্পর্কে ঢাকার একটি দৈনিকের সমীক্ষার হেডিং হচ্ছে, 'ব্যর্থতার গ্রাসে সাফল্য'। গত তিন বছরের বাস্তবতার সঠিক প্রতিফলন ঘটেছে এই সমীক্ষার শিরোনামে। বর্তমান সরকারের দেশ শাসনে অনেক সাফল্য, কিন্তু সবই ব্যর্থতার গ্রাসে তলিয়ে যাচ্ছে রাজা ক্যানিউটের সভাসদদের দ্বারা দেশ পরিচালনা করতে গিয়ে। দুর্বৃত্ত, দুর্নীতিবাজ ও অযোগ্য ব্যক্তিদের দল এবং সরকার থেকে বিতাড়নে অক্ষমতার জন্য। আওয়ামী লীগ, বিশেষ করে প্রধানমন্ত্রী শেখ হাসিনার জানা উচিত, আগামী নির্বাচনে যদি আওয়ামী লীগের বিপর্যয় ঘটে, তা হলে তা শুধু আওয়ামী লীগের একার জন্য বিপর্যয় হবে না, বিপর্যয় হবে স্বাধীনতা রক্ষাকামী, দেশপ্রেমিক এবং গণতন্ত্রমনা সব দেশবাসীর। গোটা দেশকে এই বিপর্যয়ের মুখে নিজেদের কর্মকাণ্ড দ্বারা ঠেলে দেওয়ার কোনো অধিকার আওয়ামী লীগের নেই।\nআওয়ামী লীগ সরকারকে এত হুশিয়ার করার পরও তিনটি সিটি করপোরেশন নির্বাচন নিয়েই একটি কারণে তাদের অভিনন্দন জানাব এবং তা হচ্ছে, শুধু সিটি করপোরেশনগুলোর নির্বাচনেই নয়, সব নির্বাচনে ও উপনির্বাচনেও কোনো কারচুপি হতে না দেওয়া। নির্বাচনগুলো মোটামুটি অবাধ ও সুষ্ঠু হয়েছে এবং আওয়ামী লীগ সরকার প্রমাণ করেছে যে, তাদের অধীনে অবাধ ও সুষ্ঠু নির্বাচন অনুষ্ঠান সম্ভব। এরপরও যারা তত্ত্বাবধায়ক সরকারের অগণতান্ত্রিক ব্যবস্থা পুনঃপ্রবর্তনের ধুয়া তুলে হৈচৈ করছেন, তারা যে 'মতলবের গোঁসাই' তাতে কোনো সন্দেহ নেই।


আ’বাসিক হোটেলে সাঁড়াশি অ’ভিযান: কর্মচারি, প’তিতা ও খ’দ্দেরসহ আ’টক ৫২ - bdnewszone\nআ’বাসিক হোটেলে সাঁড়াশি অ’ভিযান: কর্মচারি, প’তিতা ও খ’দ্দেরসহ আ’টক ৫২\nAuthor: Admin Published Date: January 9, 2021 LeaveaComment on আ’বাসিক হোটেলে সাঁড়াশি অ’ভিযান: কর্মচারি, প’তিতা ও খ’দ্দেরসহ আ’টক ৫২\nআ’বাসিক হো’টেলে সাঁ’ড়াশি অ’ভিযান-পর্যটন নগরী কক্সবাজার হোটেল মোটেল জোনে পর্যটন ব্যবসার আ’ড়ালে স’ক্রিয় র’য়েছে অ’পরাধী চ’ক্র। তারকা মানের কতিপয় হোটেল, এ্যাপার্টম্যান্ট ও কলাতলী সাংস্কৃতির কেন্দ্রর সামনে অবস্থিত কটেজে প্রকাশ্যে প’তিতা ব্য’বসা চ’লে আ’সছে। এসব কটেজ—\nরিসোর্টের কর্মরত ম্যানেজার ও হোটেল ব’য় স্থানীয়সহ ঢাকার বিভিন্ন গ্রাম—গঞ্জ থেকে মহিলা ও উঠতি বয়সের ত’রুণী সং’গ্রহ করে প্রতিদিন তা’দেরকে দিয়ে ঘণ্টা ও না’ইট হিসেবে এই রি’সোর্টে অবৈ’ধভাবে দে’হ ব্যব’সা করে অ’বৈধ টাকার পা’হাড় করেছে। ফলে ধ্বং’সের পথে ধা’বিত হচ্ছে\nত’রুণ ও যু’ব সমাজ। তাই হোটেল মোটেল জোনে মা’দক, জু’য়া, প’তিতা, ছি’নতাইসহ বিভিন্ন অ’পরাধ নি’য়ন্ত্রণে এ’বার হা’র্ডলাইনে অ’বস্থান নি’য়েছে জেলা পু’লিশ। যার অংশ হি’সেবে সাঁ’ড়াশি অ’ভিযানে নে’মেছে সদর মডেল থানা পুলি’শ। শুক্রবার (৮ জানুয়ারী) বিকাল থেকে রাত ৯টা পর্যন্ত\nঅ’সামাজিক কা’র্যকলাপ ব’ন্ধে ক’টেজ জোনে সদর ম’ডেল থা’নার অ’ফিসার ইনর্চাজ শেখ মুনীর উল গিয়াস ও ওসি (তদন্ত) বিপুল চন্দ্র দে’র নে’তৃত্বে ৪টি ক’টেজে অ’ভিযান চা’লানো হয়েছে। অ’ভিযানে ক’টেজের ম্যানেজার—কর্মচারি, প’তিতা ও খদ্দে’রসহ ৫২ জনকে আ’টক করা হ’য়েছে। আ’টক ৫২\nজ’নের মধ্যে ৩১ জন পুরুষ ও ২১ জন নারী। এসময় উ’দ্ধার করা হয়েছে ৩৬০ পি’স ই’য়াবা। অ’ভিযান সূত্রে জানা যায়, গত অ’র্ধমাস ধরে হোটেল মোটেল জোনে ন’জরদারি বা’ড়ানো হয়েছে। নজ’রদারিতে গু’রুত্বপূর্ণ তথ্য—উ’পাত্ত পাওয়া যায়। যার ভি’ত্তিতে শুক্রবার বিকাল থেকে ৪টি\nকটেজে অসা’মাজিক কা’র্যকলাপ চা’লানোর অ’ভিযোগে অ’ভিযান চা’লানো হয়। অ’ভিযানে লাইট হাউজ স্বরণ এলাকার আমির ড্রিম প্যালেজ থেকে ১ জন কর্মচারি, ৭ জন খ’দ্দের ও ২ জন যৌ’নকর্মী আ’টক করা হয়। মিম রি’সোর্ট থেকে ১ জন ক’র্মচারি, ১২ জন খ’দ্দের ও ১৭ জন যৌ’নক’র্মীকে\nআ’টক ক’রা হয়। এছাড়া আজিজ গেষ্ট ইন থেকে ১০ জন খ’দ্দের ও ২ যৌ’নক’র্মীকে আ’টক করা হয়। এখান থেকে ৩৬০ পি’স ই’য়াবা উ’দ্ধার করা হয়। অ’ভিযানের বি’ষয়টি বু’ঝতে পে’রে একটি ক’টেজ থে’কে গো’পন প’থ দি’য়ে স’বাই পা’লিয়ে যায়। অ’ভিযান প্র’সঙ্গে স’দর মডেল থা’নার ওসি শেখ\nমুনীর উল গীয়াস বলেন, হোটেল মো’টেল জোনে অ’পরাধ নি’য়ন্ত্রণে সাঁ’ড়াশি অ’ভিযান শুরু হয়েছে। প্রতিদিন এভাবে ঝ’টিকা অ’ভিযান চ’লবে। অ’ভিযানে আ’টক সকলের বি’রুদ্ধে মা’দক পা’চার আ’ইনের মা’মলা রু’জু করা হবে। মা’মলা ক’টেজ মালিকদেরও অ’ন্তর্ভুক্ত করা হবে। প’র্যটন শহরের\nমা’দক, জু’য়া, চু’রি, ছি’নতাই ও স’ন্ত্রাসীদের বি’রুদ্ধে পু’লিশি অ’ভিযান অ’ব্যাহত থাকবে। অ’তিরিক্ত পু’লিশ সুপার মো. রফিকুল ইসলাম বলেন, অ’চিরেই পর্যটন শহরকে সব ধরনের অ’পরাধমুক্ত করা হবে। এছাড়া যানজট প’রিস্থিতিও স্বা’ভাবিক রা’খা হবে। এ জন্য কাজ করে যাচ্ছে জেলা পু’লিশ। কোন অ’পরাধীদের ছা’ড় দে’য়া হবে না।bd24live\n← ব্যারিস্টার শেখ ফজলে নূর তাপস মেয়র থাকার যোগ্য নয়: সাঈদ খোকন\n২০২১ সালেও বাড়ছে শিক্ষাপ্রতিষ্ঠানের ছুটি! বললেন প্রাথমিক ও গণশিক্ষা প্রতিমন্ত্রী →


রাজীব কুমারকে হেফাজতে পাবে সিবিআই? আগামিকাল সুপ্রিম কোর্টে মামলার শুনানি৷ Supreme court will respond to CBI for taking Rajeev Kumar in custody in Saradha Case – News18 Bangla\nRajeev Kumar Case in Supreme Court: রাজীব কুমারকে হেফাজতে পাবে সিবিআই? আগামিকাল সুপ্রিম কোর্টে মামলার শুনানি\nসারদা কাণ্ডের তদন্তে রাজীব কুমারকে হেফাজতে নিয়ে জেরা করার জন্য গত বছরের ডিসেম্বর মাসে সুপ্রিম কোর্টে মামলা দায়ের করেছিল সিবিআই৷\nLast Updated : February 22, 2021, 23:02 IST\n#দিল্লি: একদিকে কয়লা পাচার কাণ্ডে মঙ্গলবারই অভিষেক বন্দ্যোপাধ্যায়ের বাড়িতে গিয়ে সাংসদ পত্নী রুজিরাকে জিজ্ঞাসাবাদ করার কথা সিবিআই-এর৷ একই সঙ্গে সারদা কাণ্ডে কলকাতার প্রাক্তন পুলিশ কমিশনার এবং আইপিএস অফিসার রাজীব কুমারকে হেফাজতে নিয়ে সিবিআই জেরা করতে পারবে কি না, সেই মামলাও মঙ্গলবারই শুনানির জন্য উঠবে সুপ্রিম কোর্টে৷\nসারদা কাণ্ডের তদন্তে রাজীব কুমারকে হেফাজতে নিয়ে জেরা করার জন্য গত বছরের ডিসেম্বর মাসে সুপ্রিম কোর্টে মামলা দায়ের করেছিল সিবিআই৷ কেন্দ্রীয় তদন্তকারী সংস্থার অভিযোগ ছিল, সারদা কাণ্ডের তদন্তে যথাযথ সহযোগিতা করছেন না রাজীব কুমার৷\nFirst published: February 22, 2021, 22:58 IST\nTags: Rajeev Kumar


আম আঁটির ভেঁপু - ৩ - 10 Minute School\nআম আঁটির ভেঁপু - ৩\nপিজরাপোলের আসামির ন্যায় কী পড়ে আছে?\nদুর্গার সতর্কতা মিশ্রিত স্বরে কোন ভাবসত্যটি অন্তর্নিহিত রয়েছে?\nদুর্গার মুখ রাঙা হয়ে উঠল কেন?\nমায়ের বকা শুনে\nবন বিছুটির কামড়ে\nদুর্গার বয়স কত?\nদুর্গার চেহারার বৈশিষ্ট্য হলো- i. দুর্গার গায়ের রং কালো ii. মুখের গড়ন মন্দ নয় iii. মাথার চুল রুক্ষ নিচের কোনটি সঠিক?\nদুর্গার গায়ের রং কেমন ছিল?\nদুর্গা যখন অপুকে ডেকেছিল তখন অপু কোথায় অবস্থান করছিল?\nদুর্গা মোট কয়টি বিচি পেয়েছিল?\nদুর্গা চরিত্রে বয়সের ক্ষেত্রে কোনটি প্র যোজ্য?\nদুর্গা কোথা থেকে আম কুড়িয়ে আনল?\nপটলিদের কলতলার গাছ থেকে\nপটলিদের কাকুড়তলি হতে\nপটলিদের সিঁদুরকৌটার তলা হতে\nডোবাধারের আমগাছ হতে


ইমরান খানের সঙ্গে ট্রাম্প প্রশাসনের 'নির্লিপ্ত' আচরণ!\nHome/আন্তর্জাতিক/ইমরান খানের সঙ্গে ট্রাম্প প্রশাসনের ‘নির্লিপ্ত’ আচরণ!\nআগাম বার্তা: তিনদিনের যুক্ররাষ্ট্র সফরে শনিবার মার্কিন মুলুকে পা রেখেছেন পাকিস্তানের প্রধানমন্ত্রী ইমরান খান। কিন্তু বিমানবন্দরে তাঁকে অভ্যর্থনা জানাতে যাননি মার্কিন সরকারের কোনও কর্মকর্তা। এর আগে আর কোনও রাষ্ট্রনেতার সঙ্গে এমন নির্লিপ্ত আচরণ করা হয়নি বলে দাবি আন্তর্জাতিক কূটনৈতিক মহলের। এ ঘটনায় পাকিস্তানজুড়ে চাপা ক্ষোভ বিরাজ করছে।\nইমরান খানের দল পাকিস্তান তেহরিক-ই-ইনসাফের তরফে টুইটারে যে ভিডিও শেয়ার করা হয়েছে, তাতে ইমরানকে অভ্যর্থনা জানাতে দেখা গিয়েছে পাক বিদেশমন্ত্রী শাহ মেহমুদ কুরেশি এবং সেখানে পাক দূতাবাসের কর্মরত কিছু কর্মকর্তাকে। এর পর এনএসএ বা পাক দূতাবাসের গাড়ি নয়, বরং রীতিমতো টিকিট কেটে মেট্রোয় চেপে গন্তব্যে পৌঁছান তিনি।\nকাশ্মীরের নিয়ন্ত্রণ রাখতে চার স্তরের ব্লু প্রিন্ট ভারতের\nইসরায়েলকে মার্কিন সাহায্য বন্ধের আহ্বান বার্নি স্যান্ডার্সের


হঠাৎ বাড়ির উঠোনে দেখা মিললো বিরল প্রজাতির দুই মাথা বিশিষ্ট সাপের, তু’মুল ভাইরাল ভিডিও! – Update News\nHome/নিউজ/হঠাৎ বাড়ির উঠোনে দেখা মিললো বিরল প্রজাতির দুই মাথা বিশিষ্ট সাপের, তু’মুল ভাইরাল ভিডিও!\n24Ghanta News2weeks ago\tনিউজ, ভিডিও Leaveacomment 97 Views\nনিজস্ব প্রতিবেদন :- আমরা গল্প রূপকথা থেকে শুনেছি যে দুই মুখ বিশিষ্ট বি-ষাক্ত সাপের কথা । কিন্তু বাস্তবে এর কি কোন অস্তিত্ব রয়েছে ? সে ব্যাপারে চলেছে অনেক গবেষণা এবং থেকেছে হাজার প্রশ্ন । তবে সব গবেষণা এবং সব প্রশ্নের উত্তর মিলল সম্প্রতি মম কারণ সম্প্রতি দেখা মিলেছে একটি এলাকাতে দুই মুখো সা-পের । আমার কথা যদি বিশ্বাস না হয় তাহলে আপনি পুরো প্রতিবেদনটি পড়ে দেখতে পারেন । দেহের উপর ভর দিয়ে চলা এই স-রীসৃপ প্রাণী কে আমরা প্রত্যেকেই ভ-য় পাই ।\nযেহেতু এর মধ্যে প্রচুর পরিমাণে বি-ষ থাকে তাই আমরা রীতিমতো ভী-ত স-ন্ত্রস্ত হয়ে পড়ে যদি কোনো কারণে আমাদের সামনে বি-ষাক্ত সা-প এসে উপস্থিত হয় । সা-পের ছো-বলে জীবন সম্পূর্ণ রকমভাবে থমকে যেতে পারে । আগেকার দিনে এমন বহু মানুষ আছে যারা সা-পের কা-মড়ে মা-রা গেছেন। এবং প্রতিনিয়ত সেই সময় বেড়ে চলত এর সংখ্যা । কিন্তু বর্তমান প্রজন্মের সংখ্যা অনেক কমে এসেছে । ঘটনাটি ঘটেছে ইরাকের ‘কুর্দিস্তান’ নামক একটি এলাকাতে । সেখানে চাষের জমিতে চাষ করছিল মোহাম্মদ নামে এক ব্যক্তি । তিনি হঠাৎ করে দেখতে পাই যে সেখানে রয়েছে একটি দুমুখো সা-প ।\nTags bengali news snake rescue\nPrevious সেকেন্ড হ্যান্ড বাইক কিনুন একদম কম দামে দুর্দান্ত বাইক, EMI দিয়েও কিনতে পারেন আপনি, যেভাবে কিনবেন (ভিডিও সহ)\nNext রাস্তার মধ্যেই বেজির সঙ্গে তু-মুল ল-ড়াই বড় কো-বরা সাপের, কো-ব’রাকে কা-ম’ড় দিলো বেজি, ভাইরাল ভিডিও!


How to hide last seen and blue ticks: WhatsApp: WhatsApp: আড়াল করুন Blue Ticks এবং Last Seen অপশন, কীভাবে জেনে নিন\nদুটি বিষয়ই আপনি খুব সহজেই আড়াল করতে পারেন আপনার WhatsApp-এর প্রাইভেসি সেটিংসের মাধ্যমে।\nAugust 31, 2021 4:28:19 pm\nআপনি অনেকদিন ধরেই WhatsApp ব্যবহার করছেন? আপনার হয়তো জানা নেই আপনি সহজেই আপনার WhatsApp-এর প্রাইভেসি সেটিংসের মাধ্যমে অন্যদের থেকে আড়াল করে রাখতে পারেন আপনার “লাস্ট সিন” এবং কোনও চ্যাট পড়ার পর “ব্লু-টিক” অপশন দুটি। যদি আপনি এখনই জানতে চান কীভাবে আপনি আপনার WhatsApp-এ সহজেই এই দুটি বিষয়কে অন্যদের থেকে আড়াল করবেন তাহলে এখনই সম্পূর্ণ প্রতিবেদনটি পড়ুন। এই দুটি বিষয়ই আপনি খুব সহজেই আড়াল করতে পারেন আপনার WhatsApp-এর প্রাইভেসি সেটিংসের মাধ্যমে। আসুন জেনে নিই কীভাবে আপনি এগুলি করবেন। একই সঙ্গে অন্যরা আপনার মেসেজ পড়লে আপনি নীল দাগ দেখতে পাবেন না।\nআপনি শেষ কখন WhatsApp-এ অন হয়েছিলেন (Last Seen) তা আড়াল করবেন কীভাবে?\nধাপ ১: আপনি যদি শেষবার কখন অন হয়েছিলেন WhatsApp-এ তা লুকিয়ে রাখতে চান, তাহলে শুধু WhatsApp অ্যাপটি খুলুন এবং সেটিংস বিভাগে যান।\nধাপ ২: এরপর আপনি আপনার অ্যাকাউন্টে গিয়ে প্রাইভেসি অপশনে ট্যাপ করুন। আপনার এখানে একটি বিষয় জানা প্রয়োজন আপনি যে সেটিংসটি করছেন তা মোবাইল এবং ওয়েব উভয় প্ল্যাটফর্মে একই।\nধাপ ৩: এবার “লাস্ট সিন” অপশনটি ট্যাপ করুন এবং সেটিংস পরিবর্তন করে “কেউ না”( Nobody) অপশন সিলেক্ট করুন।\nএখানে একটি বিষয় খেয়াল রাখতে হবে। এখানে আপনি তিনটি অপশন পাবেন “সবাই” (Everyone) “আমার পরিচিতি” (My Contacts) এবং “কেউ না” (Nobody)। প্রথমটির মানে হল আপনার WhatsApp নম্বর যাঁদের কাছে আছে তাঁরা সবাই, দ্বিতীয় ক্ষেত্রে তাঁরাই যাঁরা শুধুমাত্র আপনার কন্ট্যাক্ট লিস্টে রয়েছেন, এবং তৃতীয় ক্ষেত্রে কেউ না অর্থাৎ যাঁরা আপনার কন্ট্যাক্ট লিস্টে রয়েছেন তাঁরাও নয় অথবা যাঁদের কাছে আপনার WhatsApp- নম্বর রয়েছে তাঁরাও নয়।\nনীল দাগ (blue ticks) কীভাবে সকলের থেকে আড়াল করবেন?\nআপনি WhatsApp-এ যার পাঠানো মেসেজটি পড়ছেন তার কাছে আপনি তার মেসেজ সিন (seen) করার সঙ্গে সঙ্গেই একটি নীল দাগ (blue ticks) প্রদর্শিত হয়। এর অর্থ হল আপনি তাঁর পাঠানো মেসেজটি দেখেছেন। আপনি কোনও ইউজারের পাঠানো মেসেজ দেখবেন কিন্তু তার কাছে নীল দাগ (blue ticks) প্রদর্শিত হবে না, অর্থাৎ সেই ইউজার নিজে জানতে পারবেন না যে আপনি তাঁর পাঠানো মেসেজটি পড়েছেন কিনা! এই সেটিংস যদি আপনি আপনার WhatsApp-এ করতে চান তাহলে নিচের ধাপগুলি ফলো করুন।\nধাপ ১: প্রথমে WhatsApp-এ যান এবং সেটিংস বিভাগটি খুলুন\nধাপ ২: এবার অ্যাকাউন্ট সেকশনে গিয়ে প্রাইভেসি অপশন ট্যাপ করুন\nধাপ ৩: নীচে স্ক্রল করুন “রিসিপ্টস পড়ুন” বিকল্পে এবং চ্যাটে নীল টিক লুকানোর জন্য এটি ডিসেবেল করুন।\nWhatsApp ইউজাররা যেকোন সময়ে সেটিংসে গিয়ে এই অপশন পরিবর্তন করতে পারেন। এটি উল্লেখ করা উচিত যে যদি আপনি উল্লিখিত বিকল্পটি ডিসেবেল করেন, তাহলে অন্যরা আপনার পাঠানো বার্তাগুলি পড়লে আপনি নীল টিক দেখতে পারবেন না।\nWeb Title: Technology whatsapp new feature hide last seen and blue ticks\nটেলিগ্রামে আপনাকে কেউ ব্লক করেছে জানবেন কী করে?


Barbari Goat – এই জাতের ছাগল পালন করে আয় করুন লক্ষাধিক অর্থ Barbari Goat – এই জাতের ছাগল পালন করে আয় করুন লক্ষাধিক অর্থ\nBarbari Goat This breed of goat rearing will gives you millions of rupees\nBarbari Goat – এই জাতের ছাগল পালন করে আয় করুন লক্ষাধিক অর্থ\nKJ Staff Friday, 25 June 2021 06:47 PM\nBarbari Goat (Image Credit - Google)\nভারত সহ বাইরের দেশগুলিতেও ছাগল পালন একটি লাভজনক ব্যবসা৷ দুধ এবং মাংসের জন্য পশুপালকরা এর ওপর নির্ভর করে থাকেন৷ অনেকে দুধের জন্য, অনেকে মাংসের জন্য এর ব্যবসা করে থাকেন, এবং এর জন্য বিভিন্ন জাতও রয়েছে৷ আকার, বৈশিষ্ট্য অনুযায়ী যেগুলি একটির থেকে অন্যটি অনেকটাই আলাদা৷\nপশ্চিমবঙ্গে মাংস, চামড়ার জন্য ব্ল্যাক বেঙ্গলের (Black Bengal Goat) চাহিদা থাকলেও অন্যান্য জাতগুলিরও কম বেশি পালিত হয়ে থাকে৷ এই প্রতিবেদনে বারবারি জাতের ছাগলের (Barbari Goat) বিষয়ে তুলে ধরা হল৷\nছাগলের জাত (Goat Breed) -\nজানা যায়, সমগ্র পৃথিবীতে প্রায় ৩০০ জাতের ছাগল রয়েছে৷ কুচি, বারবারি, যমুনাপ্যারি, ব্ল্যাক বেঙ্গল, বিটল এমনই বিভিন্ন জাতের ছাগলের চাহিদা সর্বদাই তুঙ্গে থাকে৷ পশ্চিমবঙ্গে মাংস, চামড়ার জন্য ব্ল্যাক বেঙ্গলের (Black Bengal) চাহিদা থাকলেও অন্যান্য জাতগুলিরও কম-বেশি পালিত হয়ে থাকে৷ এই প্রতিবেদনে বারবারি জাতের ছাগলের বিষয়ে তুলে ধরা হল৷\nঅল্প পরিশ্রম আর স্বল্প পুঁজিতে (Low Investment) এই জাতের ছাগল পালন খুবই লাভজনক হওয়ায় অনেকেই এখন বারবারির (Barbari Goat) প্রতি আগ্রহ প্রকাশ করছেন৷ এটি মাঝারি আকারের ছাগল৷ এর মাংস অতি সুস্বাদু হওয়ায় এর চাহিদাও প্রচুর৷ এরা তাড়াতাড়ি বেড়ে ওঠে৷ এদের কানের আকার ছোট এবং এরা ২৩-৪০ কিলো ওজনের হতে পারে৷ এদের রোগ প্রতিরোধ ক্ষমতাও অন্যান্যদের থেকে বেশি৷ এই ছাগলের আদি বসবাস আফ্রিকা মহাদেশের সোমালিয়া বলে জানা যায়। তবে ভারতে প্রচুর পরিমাণে এই ছাগল পালন করা হচ্ছে৷\nএটি বিভিন্ন রঙের হয়ে থাকে৷ এরা খারাপ আবহাওয়ার মধ্যেও নিজেদের মানিয়ে নিতে সক্ষম৷ এরা ভালো পরিমাণ দুধ দেয়৷ তাই মাংস এবং দুধের জন্য ব্যবসায়িক দিক থেকে এদের মূল্য অনেকটাই বেশি৷ এরা প্রায় সবধরণের স্বাদের খাবার খেতেই অভ্যস্ত৷ তবে মূলত সবজিতেই এরা বেশি অভ্যস্ত৷ এই বারবারি ছাগলের (Barbari Goat) বাচ্চাদের জন্য ভিটামিন এ, ডি. খনিজ পদার্থ খুবই প্রয়োজনীয়৷ তাই তাদের প্রয়োজনীয় খাবারগুলি দেওয়ার দিকে সতর্ক থাকতে হবে৷\nতবে গর্ভবতী বারবারি ছাগলের পরিচর্যায় অতিরিক্ত যত্নবান হতে হবে৷ এদের যাতে কোনওভাবেই ঠান্ডা না লেগে যায় তা নজরে রাখতে হবে এবং পরিষ্কার, শুকনো জায়গায় এদের থাকার ব্যবস্থা করতে হবে৷ দেড় মাসে আগে থেকেই এদের দুধ নেওয়া বন্ধ করতে হবে৷\nমনে রাখবেন, এদের খাবারের বিষয়েও বাড়তি সতর্কতা অবলম্বন করতে হবে৷ এরা ১৮ মাসের মধ্যে ২ বার বাচ্চা প্রসব করতে পারে, তাই খুব সময়েই এরা সংখ্যায় বৃদ্ধি পায়৷ তাই ছাগল পালকদের কাছে এই জাতের ছাগলের চাহিদা তাই বৃদ্ধি পাচ্ছে ৷\nআরও পড়ুন - Fish Farming – মাছ চাষে চুন কেন ব্যবহার করবেন? কি লাভ হবে এতে মাছ চাষীর


আমরা প্রতিহিংসায় বিশ্বাসী হলে বিএনপির অস্তিত্ব থাকতো না: প্রধানমন্ত্রী আমরা প্রতিহিংসায় বিশ্বাসী হলে বিএনপির অস্তিত্ব থাকতো না: প্রধানমন্ত্রী\nআমরা প্রতিহিংসায় বিশ্বাসী হলে বিএনপির অস্তিত্ব থাকতো না: প্রধানমন্ত্রী\nজাতীয় | 11th September, 2019 8:33 pm\nতিনি বলেন, কোনো প্রতিষ্ঠানকে অকার্যকর করার জন্য নয়, সব প্রতিষ্ঠানকে আরও সক্রিয় রাখার জন্য আমি সর্বদা সচেষ্ট থাকি। তা না হলে সংসদ সদস্যের নেত্রী খালেদা জিয়ার মতো বারোটা পর্যন্ত ঘুমিয়ে কাটালে কি প্রশ্ন করে খুশি হতেন?\nব্যারিস্টার রুমিন ফারহানা প্রধানমন্ত্রীর কাছে প্রশ্ন রেখে বলেন, মাননীয় প্রধানমন্ত্রী অনুগ্রহ করে বলবেন কী, দেশে বর্তমানে মানুষ হত্যা হতে মশা মারা পর্যন্ত সব ক্ষেত্রেই প্রধানমন্ত্রীর নির্দেশনা প্রয়োজন হয়, যাহা রাষ্ট্রীয় প্রতিষ্ঠানগুলোর ভাঙ্গিয়া পড়া, অকার্যকর হওয়ার ইঙ্গিত বহন করে। প্রাতিষ্ঠানিক সফলতা একটি কার্যকর রাষ্ট্রের পূর্বশর্ত। এই অকার্যকর প্রতিষ্ঠানগুলো কি রাষ্ট্র পরিচালনায় সরকারের সার্বিক ব্যর্থতা চিত্র তুলে ধরে না?\nজবাবে শেখ হাসিনা বলেন, সংসদীয় সরকার ব্যবস্থায় প্রধানমন্ত্রী সরকারপ্রধান হিসেবে দায়িত্ব পালন করেন। সরকারপ্রধানের দায়িত্ব হলো- সব মন্ত্রণালয়ের কাজের সমন্বয় করা। মন্ত্রীদের কাজের তদারকি করা। জনগণ প্রধানমন্ত্রীর দায়িত্ব দিয়েছেন তাদের কল্যাণ নিশ্চিত করার জন্য। আরাম-আয়েশের জন্য আমি প্রধানমন্ত্রিত্ব গ্রহণ করিনি। আমি জাতির পিতা বঙ্গবন্ধু শেখ মুজিবুর রহমানের কন্যা। যিনি তার জীবনটায় উৎসর্গ করেছিলেন এই দেশের মানুষের কল্যাণের জন্য। তার কন্যা হিসেবে জনগণের প্রতি আমার দায়বদ্ধতা একটা আলাদা জায়গা রয়েছে। আমি সেটাই প্রতিপালনের চেষ্টা করি। সে জন্যই দিনরাত পরিশ্রম করি। কোনো প্রতিষ্ঠানকে অকার্যকর করার জন্য নয়, সব প্রতিষ্ঠানকে আরও সক্রিয় রাখার জন্য আমি সদা-সর্বদা সচেষ্ট থাকি।\nসংসদ নেতা বলেন, আওয়ামী লীগ সরকার নিরলস প্রচেষ্টা এবং আমাদের জনগণের অক্লান্ত পরিশ্রমে আজকে বাংলাদেশ বিশ্বে একটা মর্যাদার আসনে প্রতিষ্ঠিত হয়েছে। আর্থসামাজিক উন্নয়নে বাংলাদেশ বিশ্বের রোল মডেল। দেশ খাদ্যে স্বয়ংসম্পূর্ণ হয়েছে। স্বল্পোন্নত দেশ থেকে উন্নয়নশীল দেশের তালিকায় স্থান করে নিয়েছে। জিডিপির প্রবৃদ্ধি জায়গা দখল করেছে। এসব আপনা-আপনি হয়নি। সব পরিশ্রমে হয়েছে। প্রতিষ্ঠান অকার্যকর থাকলে এসব অর্জন সম্ভব হত না। কারণ রাষ্ট্র একটি যন্ত্রের মতো- এই যন্ত্রের বিভিন্ন কলকব্জা যখন সমন্বিতভাবে কাজ করে, তখন রাষ্ট্র ভালো থাকে। বাংলাদেশ এগিয়ে যাচ্ছে। কারণ, রাষ্ট্রযন্ত্র ভালোভাবে কাজ করছে। তা না হলে সংসদ সদস্যের নেত্রী খালেদা জিয়ার মতো বারোটা পর্যন্ত ঘুমিয়ে কাটালে কি উনি খুশি হতেন?\nসদরঘাটে নৌকাডুবির ঘটনায় শুরু ২য় পর্যায়ের উদ্ধার অভিযান\nআন্তর্জাতিক ক্রিকেট থেকে অবসরের ঘোষণা যুবরাজ সিংয়ের\nচতুর্থ ধাপে দেশের ১০৭ উপজেলায় ভোটগ্রহণ কাল


Wednesday, Oct 14, 2020, 2:03 am\nসাভারের একটি গার্মেন্টস ফ্যাক্টরিতে ঢোকার আগে পোশাক শ্রমিকরা সাবান দিয়ে হাত ধুয়ে নিচ্ছেন\nকোভিড-১৯ কবে যাবে বা কত দিন পর আবারও পৃথিবী আগের মতো হবে, তা নিয়ে নিশ্চিত করতে পারছেন না বিশেষজ্ঞরা। লকডাউনে সময় কাটাতে অনেকেই অনেক নতুন কিছু শুরু করেছেন। কেউ গান গাইছেন, কেউ বাগান করছেন, কেউ মানুষের সেবায় মন দিয়েছেন আরও বেশি করে। এই অভ্যাসটা নষ্ট করবেন না। ভবিষ্যতে যদি আরও কোনো বিপদ আসে এই ভাবেই সে বিপদ কাটিয়ে উঠতে পারবেন।\nআনলকে ফিরেছে বাংলাদেশে। খুলেছে অফিস-কাছারি, দোকানপাট, মসজিদ-সহ ধর্মীয় স্থান, রেস্তোরাঁ, শপিং মল। আপাতত করোনাকে সঙ্গী করেই জনজীবন স্বাভাবিক হওয়ার দিকে। কিন্তু এই পরিস্থিতিতেও করোনার আক্রান্তের সংখ্যা থামানো যাচ্ছে না। যাদের নিতান্ত উপায় নেই, তাদের বেরোতেই হচ্ছে। আর যারা চার দেওয়ালের মধ্যে বসেই অফিসের কাজ কিংবা সন্তানের অনলাইন ক্লাস সামলাচ্ছেন, তাদের চাপ খানিকটা হলেও বেশি। কারণ এই নতুন ধরনের স্বাভাবিকতায় বাড়ির ছোট-বড় কেউই অভ্যস্ত নয়। ফলে কাজ ভাগ করে নেওয়া, নতুন পরিবেশের সঙ্গে মানিয়ে কাজে বা ক্লাসে মন দিতেও বেগ পেতে হচ্ছে।\nএই নতুন পরিস্থিতির সঙ্গে মানিয়ে নেওয়া কতটা কঠিন? মানিয়ে নিয়ে এগিয়ে যাওয়ার রাস্তাই বা কী? দেখে নিন সেগুলো কী কী:\n১. এখন যেমন সাবধান হয়ে চলছেন, মাস্ক পরছেন, হাত ধুচ্ছেন, দূরত্ব বজায় রাখছেন, তেমনই থাকতে হবে। বাইরে বেরোনোর সময় স্যানিটাইজার, অতিরিক্ত মাস্ক নিয়ে বেরোবেন। ক্লাব-পার্টি, রেস্তরাঁয় খেতে যাওয়া, চায়ের দোকানে আড্ডা, পাশাপাশি বসে সিনেমা-থিয়েটার দেখা, দূরে কোথাও বেড়াতে যাওয়ার ভাবনা থাকলেও ভুলে থাকতে হবে বছরখানেক। নিজেদের ওয়র্ক ফ্রম হোম আর সন্তানের ক্লাস, প্রজেক্টের রোজরুটিনে নিত্যদিন যুঝছেন ছোটদের বাবা-মায়েরাও। অনেকেই বাড়িতে সেট-আপ করে নিয়েছেন। যাদের বাইরে বেরোতে হচ্ছে, তাদের ঢাল প্রোটেক্টিভ শিল্ড, মাস্ক, গ্লাভস ইত্যাদি।\n২ খাওয়ার আগে-পরে, বাইরে থেকে এসে বা এমনিও মুখে-নাকে হাত দেওয়ার আগে হাত ভালো করে সাবানে হাত ধুয়ে নিন। ক্রমণজনিত অসুখের আশঙ্কা কমবে।\n৬ ত্বকের কোনো ক্ষতি হবে না। রোদ এবং মেক-আপ এড়িয়ে গেলে ত্বক ভালো হবে আগের চেয়ে।


Published on Monday, 18 December 2017 21:27\nস্টাফ করেসপন্ডেন্ট, লাইভ নারায়ণগঞ্জ: নারায়ণগঞ্জ জেলা আইনজীবী সমিতির সাবেক যুগ্ম সাধারন সম্পাদক এড. মুহাম্মদ মোহসীন মিয়া। একজন ক্লিন ইমেজের নরম মেজাজী মানুষ। আইনজীবীদের পছন্দের একজন মানুষ তিনি। দল-মত নির্বিশেষে সকলের কাছেই রয়েছে তার জনপ্রিয়তা।\nনারায়ণগঞ্জ জেলা আইনজীবী সমিতির এবারের নির্বাচনে তিনি সম্ভাব্য সাধারন সম্পাদক পদপ্রার্থী। লাইভ নারায়ণগঞ্জের একান্ত সাক্ষাতকারে তিনি বলেন, আমি এর আগেও অনেকবার নারায়ণগঞ্জ জেলা আইনজীবী সমিতির বিভিন্ন পদে দায়িত্ব পালন করেছি। আমাদের সময় আইনজীবী সমিতি ডিজিটালাইজড ও সিসি ক্যামেরার আওতায় আনা হয়েছে।\nএছাড়াও ওয়াইফাই কানেকশন, লাইব্রেরী সমৃদ্ধশালী ও আইনজীবী সহকারীদের কার্ড দেয়াসহ অনেক কাজ করা হয়েছে। তাই আগামীতে নির্বাচনে জয়ী হতে পারলে ডিজিটাল বারভবন নির্মাণে কাজ করা হবে। তাছাড়া আদালতপাড়ায় ইদানিং বহিরাগতের সংখ্যা বেড়ে গেছে। বহিরাগতদের বিষয়েও কাজ করা যাবে। সবচেয়ে উল্লেখযোগ্য বিষয় হলো আমাদের সময়ে আইনজীবীদের জন্য বেনাভোলেন্ট ফান্ড তৈরি করেছি। এই ফান্ডের সুবিধা নারায়ণগঞ্জ জেলা আইনজীবী সমিতির সকল সদস্যরা ভোগ করতে পারবে।\nদুই কোর্ট এক রাখা প্রসঙ্গে তিনি বলেন, অন্যরা যাই বলুক না কেন দুই কোর্ট একসাথেই থাকবে। যদি চলে যেত তাহলে অনেক আগেই চলে যেত। আইনমন্ত্রী এখানে এসে আমাদেরকে আশ্বস্ত করে গেছেন, দুই কোর্ট একসাথেই থাকবে। জেলা দায়রা আদালত এবং চীফ জুডিশিয়াল আদালত আলাদা করা হয় তাহলে নারায়ণগঞ্জবাসীরই দুর্ভোগ বাড়বে। আর এই দুর্ভোগের চিন্তা করে হলেও দুই কোর্ট একসাথে থাকবে।\nএড. মুহাম্মদ মোহসীন মিয়া বলেন, আমি রাজনীতি করতে গিয়ে সবচেয়ে বেশি সহযোগিতা পেয়েছি এমপি শামীম ওসমানের। আমি জাতির জনক বঙ্গবন্ধুর আদর্শের সৈনিক শামীম ওসমানকেই নেতা হিসেবে মানি। তিনি আমার রাজনীতির অনুপ্রেরণা। তিনি দলের নেতা-কর্মীদেরকে যেভাবে আগলে রাখেন সেটার তুলনা হয় না। তার কাছ থেকে নেতাকর্মীদের অনেক কিছুই শিখার আছে।\nতিনি আরো বলেন, আমার দৃঢ় বিশ্বাস দল আমাকে হতাশ করবে না। নারায়ণগঞ্জ জেলা আইনজীবী সমিতির সাধারন সম্পাদক প্রার্থী হিসেবে আমাকে মনোনীতি করবে। দলের নেতাকর্মীদের পছন্দের প্রার্থী আমি। এছাড়া সাধারন আইনজীবীদের মাঝেও আমার জনপ্রিয়তা রয়েছে। সুতরাং এই পদে নির্বাচন করার ব্যাপারে আমি আশাবাদী।


বাংলা-১৮ - BCS Corner\nসময়: ৯ মিনিট\nসিলেবাসঃ শরৎচন্দ্র চট্টোপাধ্যায়, বিভূতিভূষণ বন্দ্যোপাধ্যায়, তারাশঙ্কর বন্দ্যোপাধ্যায়, সৈয়দ ওয়ালীউল্লাহ, শহীদুল্লাহ কায়সার,জহির রায়হান, জসীম উদ্ দীন,কুসুমকুমারী দাশ\nরবীন্দ্রনাথের যেমন ‘সঞ্চয়িতা’, নজরুলের যেমন ‘সঞ্চিতা’ জসীম উদদীনের তেমন-\n* রবীন্দ্রনাথের কাব্যসংকলন ‘ সঞ্চয়িতা’ (১৯৩১)।\n* নজরুলের কাব্যসংকলন ‘ সঞ্চিতা’ (১৯২৮)।\n* জসীম উদদীনের কাব্যসংকলন ‘সুচয়নী’ (১৯৬১)।\n‘সব্যসাচী’ শরৎচন্দ্রের কোন উপন্যাসের নায়ক?\nব্যাখ্যা: ‘পথের দাবী'(১৯২৬) শরৎচন্দ্রের রাজনৈতিক উপন্যাস। এটি বৃটিশ সরকার কর্তৃক বাজেয়াপ্ত হয়। এ উপন্যাসের নায়ক সব্যসাচী।\nভাষা আন্দোলনের উপর রচিত প্রথম উপন্যাস ‘আরেক ফাল্গুন’ কত সালে প্রকাশিত হয়?\nব্যাখ্যা:জহির রায়হান ১৯৫৫ সালের ২১ শে ফেব্রুয়ারি পালনের অভিজ্ঞতায় ‘আরেক ফাল্গুন’ (১৯৬৮) উপন্যাস রচনা করেন। চরিত্র : নায়ক মুনিম, আসাদ,রসুল,সালমাসহ অনেকে।\nবীরভূমের কাহার সম্প্রদায়ের জীবনচিত্র নিয়ে তারাশঙ্কর বন্দ্যোপাধ্যায় লিখেছেন নিচের কোন উপন্যাস?\nনাগিনী কন্যার কাহিনী\nব্যাখ্যা: তারাশঙ্কর রচিত ‘হাসুলী বাঁকের উপকথা'(১৯৪৭) উপন্যাসে বীরভূমের কাহার সম্প্রদায়ের জীবনচিত্র অঙ্কিত হয়েছে। এ উপন্যাসে প্রাচীন সমাজের সঙ্গে নতুন পরিবর্তনশীল সমাজের দ্বন্দ্ব-সংঘাত দেখানো হয়েছে।\nকোনটি বিভূতিভূষণের উপন্যাস নয়?\nব্যাখ্যা: ‘তৃণাঙ্কুর'(১৯৪৩) বিভূতিভূষণ বন্দ্যোপাধ্যায়ের আত্মজীবনীমূলক গ্রন্থ।\n* ‘একটি কালো মেয়ের কথা’ -তারাশঙ্করের মুক্তিযুদ্ধভিত্তিক উপন্যাস।\nএটি ১৯৭১ সালে মুক্তিযুদ্ধচলাকালে রচিত হয়।\n* ‘হাঁসুলীবাঁকের উপকথা’ (১৯৪৭) তারাশঙ্করের আঞ্চলিক উপন্যাস।\nএতে বীরভূমের কাহার সম্প্রদায়ের জীবনচিত্র অঙ্কিত হয়েছে।\n* ‘কবি’ও তারাশঙ্করের উপন্যাস।\n* ‘ধাত্রীদেবতা’, ‘গণদেবতা’ ও ‘ পঞ্চগ্রাম’ তারাশঙ্করের ত্রয়ী উপন্যাস।\n‘পথের পাঁচালী’ কত সালে প্রকাশিত হয়?\nব্যাখ্যা: বিভূতিভূষণের প্রথম ও শ্রেষ্ঠ উপন্যাস ‘পথের পাঁচালী’ ১৯২৯ সালে প্রকাশিত হয়। এটি সত্যজিৎ রায় কর্তৃক চলচ্চিত্রায়িত হয়েছে।\nতাঁর আরো কয়েকটি উল্লেখযোগ্য উপন্যাস হল-\n* অশনি সংকেত\n* একটি আদর্শ হিন্দু হোটেল\n‘আদর্শ ছেলে’ কবিতাটি কার?\nজসীম উদ দী্ন\nব্যাখ্যা: কবি জীবনানন্দ দাশের মাতা কুসুমকুমারী দাশ ‘আদর্শ ছেলে’ কবিতাটি রচনা করেছেন। এ কবিতার দুটি চরণ হল –\n“আমাদের দেশে কবে সেই ছেলে হবে\nকথায় না বড় হয়ে কাজে বড় হবে”।\nজহির রায়হান নিখোঁজ হন কোন তারিখে?\n১৯৭১, ১৪ ডিসেম্বর\n১৯৭১, ৩১ জানুয়ারি\n১৯৭২, ৩০ জানুয়ারি\n১৯৭২, ১৪ ডিসেম্বর\nব্যাখ্যা: জহির রায়হানের জন্ম ১৯৩৩ সালে ফেনী জেলার মজুপুর গ্রামে।\n* বাংলাদেশের কথাসাহিত্যিক ও শ্রেষ্ঠ চলচ্চিত্রকার। তাঁর আসল নাম মোহাম্মদ জহীরুল্লাহ। তিনি শহীদুল্লা কায়সারের অনুজ।\n* ১৯৭২ সালের ৩০ জানুয়ারি তিনি নিখোঁজ হন।\nজসীম উদ দী্নের প্রথম কাব্যগ্রন্থ কোনটি?\nব্যাখ্যা: পল্লিকবি জসীম উদ দী্নের প্রথম কাব্যগ্রন্থ ‘রাখালী’ (১৯২৭)। তাঁর প্রথম প্রকাশিত কবিতা ‘কবর’ ১৯২৫ সালে ‘কল্লোল’ (১৯২৩) পত্রিকায় প্রকাশিত হয়। তিনি কলকাতা বিশ্ববিদ্যালয়ের ছাত্র থাকাকালে ‘কবর’ কবিতাটি ঐ বিশ্ববিদ্যালয়ের প্রবেশিকা পাঠ্য তালিকায় অন্তর্ভুক্ত হয়।\nজসীম উদ দী্নের নাটক নয় কোনটি?\nব্যাখ্যা: জসীম উদ দী্নের নাটক মনে রাখুন –\nজসীম উদ দী্ন গ্রামের মায়া ছাড়বে না, তাই পদ্মপাড়ের বেদের মেয়ে মধুমালাকে পল্লীবধূ করে ঘরে আনে।\nউপরের বাক্যের – গ্রামের মায়া, পদ্মপাড়,বেদের মেয়ে,মধুমালা, পল্লীবধূ হল জসীম উদ দী্নের নাটক।\n* ‘আলেয়া’ নজরুলের নাটক।\nশরৎচন্দ্র ‘অনিলা দেবী’ ছদ্মনামে প্রকাশ করেন –\n'নারীর মূল্য' প্রবন্ধ\nব্যাখ্যা: বাংলা সাহিত্যের জনপ্রিয় ঔপন্যাসিক ও অপরাজেয় কথাশিল্পী শরৎচন্দ্র। তিনি ‘নারীর মূল্য’ প্রবন্ধটি তাঁর বড়দিদি ‘অনিলা দেবী’র নামে প্রকাশ করেন। তাই বলা হয় তাঁর ছদ্মনাম ‘অনিলা দেবী’।\nশরৎচন্দ্র সম্পর্কে কোন উক্তিটি সত্য নয়?\n১৯ বছর বয়সে সন্ন্যাসী হয়েছিলেন।\nকুন্তলীন পুরস্কার লাভ করেন।\n১৯২৩ সালে কলকাতা বিশ্ববিদ্যালয় থেকে 'জগত্তারিণী স্বর্ণপদক' লাভ করেন।\n১৯৩৬ সালে ঢাকা বিশ্ববিদ্যালয় থেকে 'ডি.লিট.’ লাভ করেন।\nব্যাখ্যা: শরৎচন্দ্র ২৪ বছর বয়সে মনের ঝোঁকে সন্ন্যাসী হয়েছিলেন।জীবিকার তাগিদে গিয়েছিলেন বর্মামুল্লুকে(রেঙ্গুনে)। তাঁর প্রথম মুদ্রিত রচনা ‘মন্দির’ নামক ছোটগল্পের জন্য ‘কুন্তলীন’ পুরস্কার লাভ করেন।\n‘কদর্য এশীয়’ গ্রন্থটি রচনা করেন-\nব্যাখ্যা: সৈয়দ ওয়ালীউল্লাহ তিনটি বাংলা উপন্যাস রচনা করেন,যথা- লালসালু(১৯৪৮), চাঁদের অমাবস্যা (১৯৬৪), কাঁদো নদী কাঁদো (১৯৬৮)।\n১৯৬৩ সালে তিনি ‘ The Ugly Asian’ নামে একটি ইংরেজি উপন্যাস রচনা করেন। ২০০৬ সালে শিবব্রত বর্মণ এ উপন্যাসটিকে ‘কদর্য এশীয়’ নামে বাংলায় অনুবাদ করেন।\nনিচের কোন জন শহিদ বুদ্ধিজীবী?\nব্যাখ্যা: ১৯৭১ সালের ১৪ ডিসেম্বর পাকহানাদার বাহিনীরা বাংলাদেশকে মেধাশূন্য করার পরিকল্পনাস্বরূপ এদেশের বুদ্ধিজীবীদের হত্যা করে। এদিন শহীদুল্লা কায়সারকেও হত্যা করা হয়।\n*তাঁর পুরো নাম ‘ আবু নঈম মোহাম্মদ শহীদুল্লাহ’।\n* তিনি জহির রায়হানের অগ্রজ।\n* ‘সারেং বৌ’ ও ‘সংশপ্তক’ তাঁর বিখ্যাত দুটি উপন্যাস।\nকুসুমকুমারী দাশজসীম উদ্ দীনজহির রায়হানতারাশঙ্কর বন্দ্যোপাধ্যায়বাংলা প্রস্তুতিবিভূতিভূষণ বন্দ্যোপাধ্যায়বিসিএস বাংলা প্রস্তুতিবিসিএস বাংলা সাহিত্যশরৎচন্দ্র চট্টোপাধ্যায়শহীদুল্লাহ কায়সারসৈয়দ ওয়ালীউল্লাহ


'উইকেট নিয়ে কম্পিউটারের চেয়ে দ্রুত সিদ্ধান্ত জানাতে পারবে ধোনি'\n৭-Jun-২০১৯ ০৩:১৮ অপরাহ্ন\nভারতীয় অধিনায়ক বিরাট কোহলি। দুর্দান্ত সব সিদ্ধান্ত নিয়ে প্রতিপক্ষকে চমকে দেন প্রায়শই। তবে শোনা যায় এসব সিদ্ধান্তের পেছনে মহেন্দ্র সিং ধোনির অবদানই নাকি বেশি। শোয়েব আখতারও ধোনির ক্ষমতায় মুগ্ধ। মাঠে ধোনি নাকি কম্পিউটারের চেয়েও দ্রুত সিদ্ধান্ত নেন!\nশোয়েব আখতারের ক্রিকেট বিশ্লেষণ নিয়ে অনেক আলোচনাই হয়। এবার বিশ্বকাপে তো চমকেই দিয়েছেন। এ বিশ্বকাপের মূল ফেবারিট ইংল্যান্ড। এমনকি অস্ট্রেলিয়া, ভারত বাদে কেউ ইংল্যান্ডকে চ্যালেঞ্জ জানাতে পারবে বলেও মনে করেননি কেউ। কিন্তু সাবেক পেসার শোয়েব বিশ্বকাপ শুরুর প্রায় এক সপ্তাহ আগেই বলেছিলেন, বিশ্বকাপে পাকিস্তান স্বাগতিক ইংল্যান্ডকে হারাবে। তখন অনেকে হেসেই উড়িয়ে দিয়েছিলেন তাঁর কথা।\n২০১৯ বিশ্বকাপ শুরুর আগে পাকিস্তানকে ঘরের মাঠে ওয়ানডে সিরিজে তুলোধুনো করেছে ইংল্যান্ড। ৪-০ তে হারা সেই সিরিজে অনেক চেষ্টা করেও পাকিস্তান হারাতে পারেনি ইংল্যান্ডকে। কিন্তু বিশ্বকাপে শোয়েবের কথা ফলে গেল! ইংল্যান্ডকে অবিশ্বাস্যভাবে হারিয়ে বিশ্বকাপে নিজেদের প্রথম জয় তুলে নিয়েছে পাকিস্তান। সেই শোয়েব এবার চিরপ্রতিদ্বন্দ্বী ভারতের সাবেক অধিনায়ক ধোনিকে বলছেন কম্পিউটারের চেয়েও দ্রুতগতির।\nমাঠে ধোনির উইকেট কিপিং শিল্পের পর্যায়ে চলে গেছে। ঠান্ডা মাথায় সব ব্যাটসম্যানের দুর্বলতা খুঁজে বের করেন। আর একের পর এক কৌশল বোলারদের জানিয়ে তাদের আউট করেন। নিজের কাজেও অবিশ্বাস্য। স্টাম্পিংকে শিল্পে রূপ দিয়েছেন। শেষ কবে উইকেটের পেছনে ধোনি ক্যাচ ফেলেছেন মনে করা কঠিন। অবিশ্বাস্য রিফ্লেক্স আর পজিশনিং তো আছেই। তবে শোয়েব ধোনির প্রশংসা করেছেন ম্যাচের ভাব বুঝতে পারার ক্ষমতার জন্য।\nসম্প্রতি ইউটিউবের একটি চ্যানেলে সাক্ষাৎকার দেয়ার সময় ধোনি বন্দনায় রাওয়াল পিন্ডি একপ্রেস খ্যাত এ পেসার বলেন, ‘ধোনি কম্পিউটারের চেয়েও দ্রুত। উইকেট নিয়ে কম্পিউটার যত দ্রুত সিদ্ধান্ত জানাতে পারবে; আমার বিশ্বাস ধোনি এর চেয়ে দ্রুত পারবে।’\nশোয়েবের কাছ থেকে প্রশংসাটা ধোনি এমনিতে পাননি। দক্ষিণ আফ্রিকার বিপক্ষে ম্যাচে ২২৭ রানের মোটামুটি লক্ষ্য পেরোতে বেশ ধীর গতির ব্যাটিং করছিলেন ভারতীয় ব্যাটসম্যানরা। পাঁচ নম্বরে নেমে রোহিত শর্মার সঙ্গে চতুর্থ উইকেটে ধোনির ৭৪ রানের জুটি ভারতকে লক্ষ্যের দিকে এগিয়ে দিয়েছিল অনেকটা। আর প্রোটিয়াদের বিপক্ষে ভারতের আক্রমণাত্মক ফিল্ডিং সাজানোরও অনেক প্রশংসা করছেন সবাই। সেখানেও যে কোহলিকে প্রতি মুহূর্তেই পরামর্শ দিয়ে সাহায্য করেছেন ধোনি তা বলাই বাহুল্য।\nএদিকে চারে ব্যাটিং করা লোকেশ রাহুলের প্রশংসাও করলেন শোয়েব। বিশ্বকাপের আগে ভারতীয় টিম ম্যানেজমেন্ট ব্যাটিং অর্ডারের এই জায়গা নিয়ে বেশ চিন্তায় ছিল। তবে রাহুল দূর করেছে সেই দুশ্চিন্তা।\nবিশ্বকাপের মতো বড় মঞ্চে সুযোগ পেয়েই সেটাকে কাজে লাগাতে পারায় রাহুলের উপর তুষ্ট শোয়েব, ‘রাহুলকে একজন ক্রিকেটার হিসেবে আমি বেশ পছন্দ করি। আমি মনে করি, সে বিরাট কোহলির পদাঙ্ক অনুসরণ করতে পারবে। ভবিষ্যতে সে এখন দারুণ ব্যাটসম্যান হওয়ার যোগ্যতা রাখে। যখন ওর সঙ্গে আমার দেখা হয়েছিল, আমি ওকে বলেছিলাম- যখন তুমি সুযোগ পাবে না, সেই রাগ ট্রেনিংয়ে ঝাড়বে। ফোকাস হারালে চলবে না। আমি বিশ্বাস করি, তুমি আগামীতে বড় একজন খেলোয়াড় হবে।’


বঙ্গবন্ধু শেখ মুজিবুর রহমানের কনিষ্ঠ কন্যা শেখ রেহানা’র ৬৬তম জন্মবার্ষিকী উপলক্ষ্যে জেলা আওয়ামী লীগের উদ্যোগে দোয়া ও আলোচনা সভা - আজকের মুন্সীগঞ্জ বঙ্গবন্ধু শেখ মুজিবুর রহমানের কনিষ্ঠ কন্যা শেখ রেহানা’র ৬৬তম জন্মবার্ষিকী উপলক্ষ্যে জেলা আওয়ামী লীগের উদ্যোগে দোয়া ও আলোচনা সভা - আজকের মুন্সীগঞ্জ\nতুষার আহাম্মেদ- জাতির পিতা বঙ্গবন্ধু শেখ মুজিবুর রহমানের কনিষ্ঠ কন্যা ও প্রধানমন্ত্রী জননেত্রী শেখ হাসিনার ছোট বোন শেখ রেহানা’র ৬৬তম জন্মবার্ষিকী উপলক্ষ্যে মুন্সীগঞ্জ জেলা আওয়ামী লীগের উদ্যোগে দোয়া ও আলোচনা সভার আয়োজন করা হয়েছে। গতকাল সোমবার সন্ধ্যায় মুন্সীগঞ্জ জেলা আওয়ামী লীগের সভাপতি বীর মুক্তিযোদ্ধা আলহাজ্ব মো. মহিউদ্দিন’র নির্দেশনায় জেলা আওয়াম লীগের প্রধান কার্যালয়ে উক্ত দোয়া ও আলোচনা সভা অনুষ্ঠিত হয়। এসময় শেখ রেহেনা’র সু-স্বাস্থ্য কামণায় দোয়া করা হয়। জেলা আওয়ামী লীগের যুগ্ম সাধারণ সম্পাদক এড. সোহানা তাহমিনা সভাপতিত্বে অনুষ্ঠানে উপস্থিত ছিলেন, জেলা আওয়ামী লীগের কার্যকরী সদস্য সাইফুল বিন সামাদ শুভ্র, শহর আওয়ামী লীগের সিনিয়র সহ-সভাপতি মোহাম্মদ আলী, সিনিয়র সহ সভাপতি এড. সিরাজুল হক লিটন, দপ্তর সম্পাদক রায়হানুজ্জামান রাসেল, ২নং পৌর ওয়ার্ড আওয়ামী লীগের সভাপতি জাবেদ আলী বেপারী, চরকেওয়ার ইউনিয়নের আইন বিষয়ক সম্পাদক এড. হাসান মৃধা, ২নং পৌর ওয়ার্ড আওয়ামী লীগের সদস্য মো. সিরাজ ভূইয়া, ৫নং ওয়ার্ড আওয়ামীলীগ নেতা এড, আবু হানিফ হিরু, মো. সিরাজ মোল্লা, মো. তাজুল ইসলাম,আব্দুস সালাম মিঝি, সদর উপজেলা যুবলীগের সাধারণ সম্পাদক আফজাল হোসেন, কার্যকরী সদস্য মো. শাহ আলম, শহর যুবলীগের সভাপতি মালেকুল মাকসুদ বিপুল, জেলা ছাত্রলীগের সাবেক যুগ্ম সাধারণ সম্পাদক মশিউর রহমান রাসেল, শহর ছাত্রলীগের সাবেক সিনিয়র সহ সভাপতি সাবু কালাম, জেলা ছাত্রলীগের সাবেক সহ-সভাপতি দেলোয়ার হোসেন, সাবেক যুবলীগ নেতা আলী আকবর চায়না, সাবেক সদর থানা ছাত্রলীগের সাধারণ সম্পাদক খাইরুল ইসলাম পাভেল, সাবেক জেলা ছাত্রলীগ নেতা গফুর, সজিবসহ আওয়ামী লীগের নেতাকর্মীবৃন্দ। আলোচনা শেষে স্বাস্থ্যবিধি মেনে সবাইকে উপস্থিত থাকার ধন্যবাদ ও কৃতজ্ঞতা প্রকাশ করেন অনুষ্ঠানের সভাপতি এড. সোহানা তাহমিনা।


হাজার টাকা ব্যাংক ডিসকাউন্ট সহ আজ ফের Redmi Note9Pro কেনার সুযোগ\nMay 19, 2020 8:57 AM\nআজ ভারতে ফের কেনা যাবে Redmi Note9Pro। এই ফোনটি ১৫,০০০ টাকার রেঞ্জের সেরা ফোনগুলির মধ্যে একটি। আজ দুপুর ১২ টা থেকে রেডমি নোট ৯ প্রো এর সেল শুরু হবে। কোম্পানির ওয়েবসাইট mi.com ও ই-কমার্স সাইট Amazon থেকে ফোনটি কেনা যাবে। এই ফোনের উপর ১,০০০ টাকা ডিসকাউন্ট অফার করছে কোম্পানি। আসুন রেডমি নোট ৯ প্রো এর অফার, দাম ও স্পেসিফিকেশন সম্পর্কে জানি।\nRedmi Note9Pro দাম ও অফার :\nভারতে রেডমি নোট ৯ প্রো দুটি স্টোরেজ ভ্যারিয়েন্টে পাওয়া যাবে। যার ৪ জিবি র‌্যাম ও ৬৪ জিবি স্টোরেজের দাম ১৩,৯৯৯ টাকা। আবার ৬ জিবি র‌্যাম ও ১২৮ জিবি স্টোরেজ ভ্যারিয়েন্টের দাম ১৬,৯৯৯ টাকা। এই সেলে ICICI ব্যাংকের ক্রেডিট কার্ড বা ইএমআই এর মাধ্যমে ফোনটি কিনলে ১,০০০টাকা ডিসকাউন্ট পাওয়া যাবে। এই অফার mi.com এ উপলব্ধ।\nনতুন ইউজার ইন্টারফেসের সাথে Android 12 আপডেট পেল Samsung-এর এই স্মার্টফোন\nDrone: স্মার্টফোনের থেকেও কম দামে হেলিকপ্টার ড্রোন ক্যামেরা, দেখে নিন কোথায়\nনিষিদ্ধ হতে পারে ১৫ লাখের বেশি মোবাইল অ্যাপ! Play Store এবং App Store-এর নয়া পদক্ষেপ\n2022 Mahindra Scorpio: লঞ্চের আগেই ফাঁস হল নতুন স্করপিওর ছবি, XUV700-এর সমান বড়\nAndroid 13: আপনার ফোনে কি আসবে অ্যান্ড্রয়েড ১৩ আপডেট? কীভাবে ডাউনলোড করবেন


প্যান কার্ডের সঙ্গে আধার কার্ড লিঙ্ক না থাকলে হতে পারে বড়োসড়ো সমস্যা! LIC পলিসি হোল্ডারের জন্য নতুন ঘোষণা! রইল বিস্তারিত। - 24GhantaNews.Com\nHome|নিউজ|প্যান কার্ডের সঙ্গে আধার কার্ড লিঙ্ক না থাকলে হতে পারে বড়োসড়ো সমস্যা! LIC পলিসি হোল্ডারের জন্য নতুন ঘোষণা! রইল বিস্তারিত।\nbengali news Lic New scheme viral news\nপথচলতি রাস্তায় ওপরেই একে অপরকে জা’পটে ধরে হা’ড্ডাহা’ড্ডি ল-ড়া’ই দুই বিশালাকার সাপের, তু’মুল ভাইরাল ভিডিও


কোন ব্যাকলিংক ছাড়াই গুগলে সার্চে ১ নাম্বারে কিভাবে? | এসো আয় করি\nট্যাগ লাইন পড়ে ই হয়ত বা ভাবতে শুরু করেছে যে ব্যাপার কি,কিভাবে সম্ভব? মাথা ঠিক আছে তো?জি জনাব আছে, সমস্যা নেই এটা আসলে ই সম্ভব, এবার প্রশ্ন কিভাবে? উত্তর আসুন দেখি কিভাবে সম্ভব।\nআলোচনার শুরুতে আপনাদের কাছে প্রশ্ন আচ্ছা প্রকৃতি নিয়মে উৎপন্ন হওয়া জিনিস টা ভাল না যেটা কৃত্রিম ভাবে তৈরী হয়েছে সেটা??? আপনাদের উত্তর আমার মনে হয় প্রথমটা। তাহলে আপনাদের কাছে আমার আবার প্রশ্ন তাহলে আপনি কোনটা বেছে নেবেন নিশ্চয়ই প্রথম টা, তাহলে আপনি এসইও এর ক্ষেত্রে কেন দ্বিতীয়টা নিবেন। আপনি চায়লে কোন ধরণের ব্যাংঙ্ক লিংঙ্ক না করে ই গুগলে প্রথম পেজে আসতে সক্ষম। কয়েকটা ধাপে আপনি আপনার বা আপনার ক্লাইন্টের সাইটের জন্য একটা করতে পারবেন। আর আমি একজন ওয়েব সাইট ডিজাইনার ও এসইও এক্সপার্ট হিসাবে এটা সব সময় করে থাকি যখন আমার হাতে কোন ওয়েব সাইট ডিজাইনের প্রোজেক্ট আসে, আসুন তাহলে শুরু করি আজকের আলোচনা…………..\n০১. উন্নত মানের আর্টিকেল লেখাঃ- গুগলের সর্বশেষ আপডেটে দেখা গেছে যে তারা আর্টিকেলের উপরে বেশী জোর দিচ্ছে। কারণ কি তা আমরা এতদিনে জেনে গিয়েছি কিংবা সার্চে রেজাল্টে দেখেছি। যদি আপনি খুব ভাল মানের আর্টিকেল লেখেন তাহলে আপনি সার্চের ১০০ ভাগের ১০ ভাল এতেই পূরণ করতে পারবেন। আর আর্টিকেল অনলাইনে দেবার সময় আপনাকে অব্যশই HTML ট্যাগের ব্যবহার করতে হবে।\n০২ ভিজিটার বৃদ্ধি করাঃ- আপনি কখন ই চাইবেন না যে আপনার সাইটে ভিজিটার কম আসুক বা কমে যাক। আমার তো মনে হয় কেউ চাইবে না। তার আপনাকে আপনার সাইটের জন্য ভিজিটার যোগাড় করতে হবে, এবার ভেবেন না কিভাবে এটা করব??? অব্যশই এটা করতে হবে ভাল মানের আর্টিকেল লিখে। আপনার সাইটে যত বেশী ভিজিটার আসবে তত বেশী আপনার সাইট গুগলে মান পাবে। যদি আপনার সাইটে ভিজিটার এসে বারবার ফিরে যায় আর কখন যদি না ফিরে আসে তাহলে কি হবে গুগল হয়ত আপনাকে প্লান্টি দিয়ে দিবে। আপনার ০৫ মাঝামাঝি আর্টিকেল আপনার সাইটে না রেখে একটা ভাল আর্টিকেল রাখেন তাহলে ভাল হবে। এটা অনেকটা আমাদের এলাকার প্রবাদ ব্যাকের মতন “নেই মার চেয়ে কানা মা অনেক ভাল”\n০৩ ভাল মানের ডাটাঃ- আপনার ওয়েব সাইট যদি একেবারে সাদামাটা হয় তাহলে কেমন হয় আপনি বলেন আপনার সাইটে কি কোন ভিজিটার আসবে? উত্তর না আসবে না। তাহলে আপনার সাইট টাকে ভাল করে সাজাতে হবে আর তার জন্য আপনাকে আপনার সাইটে ব্যবহার করতে হবে বিভিন্ন ধরণের ছবি বা ইমেজ তার যখন আপনি এটা অ্যাড করবেন তখন আপনাকে অব্যশই Alt ট্যাগের ব্যবহার করতে হবে।\n০৪ ভিডিও অপটিমাইজ করাঃ- আপনি যখন আপনার সাইটকে আর ও ভাল মানের করতে চান বা আপনি আপনার সাইটকে গুগল সার্চে আর ও আগে নিয়ে আসতে চায় তাহলে আপনাকে অব্যশই আপনার সাইটে ভিডিও যোগ করতে হবে। তবে এর জন্য আপনাকে অব্যশই ভিডিও টি ভাল মানের করতে হবে। আমরা অনেক সময় যখন গুগলে কোন তথ্য সার্চ দিলে হয়ত বা ৬ কিংবা ৭ নাম্বার সার্চে আমাদের কে একটা ভিডি ও দেওয়া হয়। তাহলে আমরা যদি আমাদের সাইটে কোন ভিডিও দিই তাহলে সেটা গুগল সার্চে কেন ১ম পেজে আসবে না? আর আমরা যদি কোন ভিডিও আমাদের সাইটে যোগ করি তাহলে সেটা আমাদের সাইটে XML সাইট ম্যাপ হিসাবে কাজ করে।\n০৫ গুগল অথরশিপঃ- এটা একটা ওয়েব সাইটের জন্য বড় প্লাস পয়েন্ট কারন গুগল অব্যশই চাইবে যে প্রতিটা সাইট ই যেন বা তাদের প্রধানরা যেন তাদের সাথে যুক্ত থাকে, আর তার জন্য ই এই গুগল অথরশিপ। আমরা যখন গুগল সার্চ করি তখন দেখি যে অনেক সাইটের নিচে তাদের মালিক দের ছবি চলে আসছে। তার কারণ ঐ সমস্ত ওয়েব সাইটের মালিকরা গুগল প্লাসে তাদের একটা এ্যাকাউন্ট আছে। তবে এই ক্ষেত্রে আপনাকে অব্যশই খেয়াল রাখতে হবে যে, আপনি যখন এই ছবি ব্যবহার করবেন তখন আপনাকে অব্যশই আপনার ব্যক্তিগত ছবি ব্যবহার করতে হবে কোন ধরণের লোগো বা কার্টুন ছবি ব্যবহার করতে পারবেন না।\n০৬ ওয়েব সাইট স্পিডঃ- এবার একটু ঠান্ডা মাথাতে ভাবুন যে আপনি একটা বাইক চালাচ্ছেন তার গতি ঘন্টায় ৬০ কি.মি আর একজন চালাচ্ছে ঘন্টা মাত্র ৪০ কি.মি। তাহলে আগে পৌছাবে কে? নিশ্চয়ই আপনি। এখানে ও ঠিক তাই আপনার ওয়েব সাইটের লোড হবার ক্ষমতা যদি অন্য সাইটের চেয়ে কম হয় তাহলে নিশ্চয়ই আপনার সাইট অন্য সাইট থেকে পিছিয়ে পড়বে। তাই আপনার উচিত হবে আপনার সাইট লোড হবার সময় কমিয়ে রাখা আর এর জন্য আপনি FTP সারভার ব্যবহার করতে পারেন। সেখানে আপনি আপনার সাইটের স্পিড বাড়াতে কমাতে পারবেন।\n০৭ স্মার্টফোন এসইওঃ- বর্তমান সময়ে আমরা দেশসহ পৃথিবীর বিভিন্ন দেশে এখন স্মার্ট ফোনের সংখ্যা বেড়ে চলেছে। তার তাই আমাদের প্রয়োজন হয় রিসপনসিভ ওয়েব সাইট, যেখানে একজন ভিজিটার তার ফোন দিনে ওয়েব সাইটে প্রবেশ করে আর তার তখন যদি সে অনুভব করে যে তার ফোন এই সাইটটা ভাল ভাবে দেখা যাচ্ছে না তাহলে সে এই সাইটে ভিজিট করার আগ্রহ হারিয়ে ফেলবে। আর তাই আমাদের ওয়েব সাইট যখন তৈরী করতে হবে তখন অব্যশই খেয়াল রাখতে হবে যে সাইট টা যেন স্মার্ট ফোন রিসপনসিভ হয়। দুঃখজনক হলেন সত্য যে অ্যাপেলের মতন একটা ওয়েব সাইট স্মার্টফোন রিসপনসিভ না।\n০৮ আর্ন্তজাতিক ভাষাঃ- অনেক সময় দেখা যায় একটা তথ্য আমার দরকার কিন্তু আমি যদি দেখি সেই তথ্য অন্য ভাষাতে আছে কিন্তু আমার প্রয়োজন বেশী। আপনার সাইট কে আপনি প্রতিটা ভাষার জন্য উমুক্ত করে দিলেন তাহলে আপনার সাইট আগে সার্চে আগে আসার সম্ভবনা আছে।\n০৯ গুগল প্লাসঃ- বর্তমান সময়ে গুগল বেশী প্রাধান্য দিচ্ছে সোসাল মিডিয়া আমি আমার নিজের চোখে দেখেছি যে গুগল প্লাসে যাদের এ্যাকাউন্ট আছে তাদের সাইট সার্চ রেজাল্টে আগে আচ্ছে।\n১০ স্পিনিং অপটিমাইজেশনঃ- আপনাকে অব্যশই এই বিষয়ের দিকে খেয়াল রাখতে হবে যে, আপনার ওয়েব সাইটের মেটা ট্যাগের দিকে আপনাকে এমন কিছু মেটা ট্যাগ ব্যবহার করতে হবে যেখানে আপনি আপনার সাইটকে গুগলে না চাইলে আগে নিয়ে আসতে পারবেন। তবে এই ক্ষেত্রে আপনাকে অব্যশই বড় মেটা ট্যাগ ব্যবহার করতে হতে। তবে সেটা লিমিট যেন ৬০-৮০ শব্দের ভিতরে হয়।\n১১ নতুন নতুন আর্টিকেল আপডেট করাঃ- আপনাকে প্রতিনিয়ত আপনার সাইটে নতুন নতুন আর্টিকেল আপডেট করতে হবে, অন্তত কিছু না হউক সপ্তাহে একটা করে আর্টিকেল দিতে হবে তাহলে গুগল রোবট আপনার ওয়েব সাইটে বারবার আসবে তথ্য সংগ্রহ করার জন্য আর সেটা আপনাকে সার্চ রেজাল্টে আগে নিয়ে আসতে সাহায্য করবে।\n১২ চলমান ধারা বজায় রাখাঃ- আপনাকে অনপেজ এসইও করার ক্ষেত্রে অব্যশই চলমান ধারা বজায় রাখতে হবে, কারণ এটা প্রতিনিয়ত আপডেট হতে থাকে। আপনি আপনার সাইটে ছবি দিলেন তার জন্য আপনাকে অনপেজের কাজ করতে হবে আপনি নতুন কনটেন্ট দিলেন তার জন্য আপনাকে নতুন আপডেট দিতে হবে গুগলে। এক কথায় আপনাকে সব সময় আপনার সাইটে চলমান কিছু কাজ রাখতে হবে ই।\nআশা করি এই পদ্ধিত গুলো আপনি যদি মেনে চলেন তাহলে আপনার মনে যে সমস্ত প্রশ্ন ছিল যে ব্যাংঙ্ক লিংঙ্ক ছাড়া কিভাবে একটা সাইট গুগল সার্চে প্রথম পেজে আসে তা হয়ত বা দূর হয়ে গেছে। ভাল লাগলে লেখটা শেয়ার করুন সবার সাথে। কারণ আনন্দ শেয়ার করলে কমে না বরং বাড়ে।\n82 / 100 Powered by Rank Math SEO আমরা কীওয়ার্ড নির্বাচনের জন্য …\n77 / 100 Powered by Rank Math SEO স্মার্টফোনের যুগে …


যেসব রাষ্ট্রে ব্রিটিশরা কখনো আক্রমণ করেনি (পর্ব - ৪): শাদ ও তাজিকিস্তান\n[তৃতীয় পর্বের পর]\n'শাদ প্রজাতন্ত্র' (ফরাসি: République du Tchad; আরবি: جمهورية تشاد, 'জুমহুরিয়াত শাদ') উত্তর–মধ্য আফ্রিকায় অবস্থিত একটি বৃহৎ স্থলবেষ্টিত 'আফ্রো–আরব' রাষ্ট্র। ১২,৮৪,০০০ বর্গ কি.মি. আয়তনবিশিষ্ট এই রাষ্ট্রটির উত্তরে লিবিয়া, পূর্বে সুদান, দক্ষিণে মধ্য আফ্রিকান প্রজাতন্ত্র, দক্ষিণ–পশ্চিমে ক্যামেরুন ও নাইজেরিয়া এবং পশ্চিমে নাইজার অবস্থিত। রাষ্ট্রটির সীমান্তে কোনো সমুদ্র নেই, এজন্য পরাক্রমশালী ব্রিটিশ নৌবহরের পক্ষে শাদের ভূখণ্ডে পৌঁছানো সম্ভব ছিল না। কিন্তু শাদের পার্শ্ববর্তী সুদান ও নাইজেরিয়া ছিল ব্রিটেনের উপনিবেশ, সুতরাং অ্যাংলো–স্যাক্সন সাম্রাজ্য চাইলে স্থলপথে বর্তমান শাদের ভূখণ্ডে আক্রমণ পরিচালনা করতে পারত। কিন্তু ইতিহাসের বিচিত্র ঘটনাবলির কারণে তাদের আর সেরকম কিছু করা হয়ে ওঠেনি। অবশ্য তাই বলে এই অঞ্চলে যে ব্রিটিশরা একেবারেই কোনো ধরনের সামরিক কার্যক্রম পরিচালনা করেনি, এমন নয়।\nঊনবিংশ শতাব্দীর শেষভাগ পর্যন্ত বর্তমান শাদের ভূখণ্ড বিভিন্ন আঞ্চলিক রাষ্ট্র বা সাম্রাজ্যের অন্তর্ভুক্ত ছিল। ১৮২০–এর দশকে একটি ক্ষুদ্র ব্রিটিশ অভিযাত্রী দল 'শাদ হ্রদে'র (Lake Chad) তীরে পৌঁছায়। তারাই ছিল সুবৃহৎ শাদ হ্রদের তীরে পৌঁছাতে সক্ষম প্রথম ইউরোপীয় অভিযাত্রী দল। ধারণা করা হয়, সেসময় উক্ত ব্রিটিশ অভিযাত্রী দলটির সদস্যরা বর্তমান শাদের ভূখণ্ডে প্রবেশ করেছিল। কিন্তু এটি যেহেতু কোনো আক্রমণাত্মক বা শত্রুভাবাপন্ন অভিযান ছিল না, সেহেতু একে শাদের ভূখণ্ডে ব্রিটিশদের 'আক্রমণ' হিসেবে আখ্যায়িত করা যায় না।\n১৮৮০–এর দশকে ইউরোপীয় রাষ্ট্রগুলো আফ্রিকা মহাদেশকে নিজেদের মধ্যে ভাগাভাগি করে নেয় এবং এই ভাগাভাগিতে বর্তমানে শাদের ভূখণ্ড ফ্রান্সের ভাগে পড়ে। ১৯০০ সাল থেকে ফ্রান্স শাদকে একটি ফরাসি উপনিবেশে পরিণত করার প্রক্রিয়া আরম্ভ করে, কিন্তু ১৯২০ সালের আগে অঞ্চলটি একটি পুরোদস্তুর ফরাসি উপনিবেশে পরিণত হয়নি। এদিকে ১৯১৪ সালে প্রথম বিশ্বযুদ্ধ শুরু হয়ে যায় এবং এসময় ব্রিটিশ সৈন্যরা শাদের ভূখণ্ডের সন্নিকটে (ও সম্ভবত শাদের অভ্যন্তরে) সামরিক কার্যক্রম পরিচালনা করে।\nমানচিত্রে শাদ; Source: Encyclopedia Britannica\nউল্লেখ্য, সুদানের দারফুর অঞ্চল শাদের সীমান্তে অবস্থিত। ১৮৯৯ সালে ব্রিটেন ও ব্রিটেনের কার্যত আশ্রিত রাষ্ট্র (কিন্তু আইনত ওসমানীয় রাষ্ট্রের স্বায়ত্তশাসিত প্রদেশ) মিসর সম্মিলিতভাবে সুদান দখল করে নেয় এবং সুদান একটি ইঙ্গ–মিসরীয় কন্ডোমিনিয়ামে (যৌথভাবে শাসিত অঞ্চল) পরিণত হয়। একই বছর দারফুর সালতানাত ইঙ্গ–মিসরীয় সুদানের একটি করদ রাষ্ট্রে (tributary state) পরিণত হয়। কিন্তু প্রথম বিশ্বযুদ্ধ চলাকালে দারফুর ক্রমশ ওসমানীয়পন্থী নীতি গ্রহণ করতে থাকে। এসময় ব্রিটিশরা আশঙ্কা করতে থাকে যে, দারফুর সরাসরি ওসমানীয় রাষ্ট্রের (অর্থাৎ কেন্দ্রীয় শক্তির) পক্ষে যুদ্ধে অবতীর্ণ হতে পারে এবং ইঙ্গ–মিসরীয় সুদানে আক্রমণ চালাতে পারে। দারফুর যাতে এরকম কোনো পদক্ষেপ গ্রহণ করতে না পারে, সেই উদ্দেশ্যে ব্রিটিশরা দারফুরের আরব গোত্রগুলোকে অস্ত্রশস্ত্র সরবরাহ করতে শুরু করে।\nএই পদক্ষেপ গ্রহণের পেছনে ব্রিটিশদের উদ্দেশ্য ছিল যে, আরব গোত্রগুলো দারফুরের সুলতান আলী দিনারের বিরুদ্ধে বিদ্রোহ করবে। কিন্তু উক্ত আরব গোত্রগুলো দারফুর অতিক্রম করে পার্শ্ববর্তী শাদের ভূখণ্ডে প্রবেশ করে এবং সেখানে বসবাসরত প্রতিদ্বন্দ্বী গোত্রগুলোর ওপর আক্রমণ চালাতে শুরু করে। অর্থাৎ, দারফুরের বিরুদ্ধে যুদ্ধ করার জন্য আরব গোত্রগুলোকে অস্ত্রসজ্জিত করার ব্রিটিশ নীতি পুরোপুরিভাবে ব্যর্থ হয় এবং উল্টো শাদের অভ্যন্তরে আন্তঃগোত্রীয় যুদ্ধ শুরু হয়ে যায়। এই পরিস্থিতিতে ১৯১৬ সালে ব্রিটেন ও ব্রিটেনের আশ্রিত রাষ্ট্র মিসর যৌথভাবে দারফুর আক্রমণ করে এবং দারফুর সালতানাতের পতন ঘটিয়ে অঞ্চলটিকে ইঙ্গ–মিসরীয় সুদানের অন্তর্ভুক্ত করে। এসময় দারফুর ও শাদের মধ্যবর্তী সীমান্ত স্পষ্টভাবে নির্ধারিত ছিল না, এজন্য দারফুর অভিযান চলাকালে ব্রিটিশ সৈন্যরা বর্তমান শাদের ভূখণ্ডে প্রবেশ করে থাকতে পারে। কিন্তু যেহেতু তারা শাদের অধিবাসীদের বিরুদ্ধে যুদ্ধ করেনি, সেহেতু একে শাদের ভূখণ্ডে ব্রিটিশ আক্রমণ হিসেবে বিবেচনা করা হয় না।\nপ্রথম বিশ্বযুদ্ধের পর ১৯২০ সাল নাগাদ ফ্রান্স শাদকে একটি পূর্ণাঙ্গ উপনিবেশে পরিণত করে এবং 'ফরাসি নিরক্ষীয় আফ্রিকা'র অন্তর্ভুক্ত করে। দ্বিতীয় বিশ্বযুদ্ধ চলাকালে ১৯৪০ সালের জুনে ফ্রান্স জার্মানির নিকট আত্মসমর্পণ করে এবং ফ্রান্সের ভূখণ্ডে 'ভিশি ফ্রান্স' নামক জার্মানির একটি আশ্রিত রাষ্ট্র স্থাপিত হয়। কিন্তু বেশকিছু ফরাসি সামরিক নেতা এই রাষ্ট্রকে মেনে নিতে অস্বীকৃতি জানান এবং 'মুক্ত ফ্রান্স' (Free France) নামক একটি বিকল্প সরকার গঠন করেন। শাদের ফরাসি ঔপনিবেশিক প্রশাসন ভিশি ফ্রান্সকে সমর্থন করতে অস্বীকৃতি জ্ঞাপন করে এবং এর পরিবর্তে ভিশিবিরোধী 'মুক্ত ফ্রান্সে'র প্রতি নিজেদের আনুগত্য ঘোষণা করে। ভিশি ফ্রান্স দ্বিতীয় বিশ্বযুদ্ধ থেকে নিজেদেরকে প্রত্যাহার করে নেয়ার পর ব্রিটেন ফ্রান্সের উপনিবেশগুলো দখল করে নিতে শুরু করে। কিন্তু শাদ 'মুক্ত ফ্রান্স' ও মিত্রশক্তির অংশ হিসেবে জার্মানির বিরুদ্ধে যুদ্ধ অব্যাহত রাখে এবং সেজন্য ব্রিটেন শাদের ভূখণ্ডে আক্রমণ পরিচালনা করেনি। উল্টো উত্তর আফ্রিকায় অক্ষশক্তির বিরুদ্ধে যুদ্ধ পরিচালনার জন্য শাদ মিত্রশক্তির একটি গুরুত্বপূর্ণ ঘাঁটিতে পরিণত হয়।\nদারফুর অভিযানের সময় ইঙ্গ–মিসরীয় বাহিনীর একজন উটবাহী সৈন্য। দারফুর অভিযান চলাকালে ব্রিটিশ/মিসরীয় সৈন্যরা শাদের ভূখণ্ডে প্রবেশ করেছিল বলে ধারণা করা হয়; Source: Frank G. Carpenter/Library of Congress via Wikimedia Commons\nউদাহরণস্বরূপ, ব্রিটিশ সেনাবাহিনীর 'লং রেঞ্জ ডেজার্ট গ্রুপ' দক্ষিণ লিবিয়ায় অবস্থিত ইতালীয় ঘাঁটিগুলোর ওপর আক্রমণ পরিচালনার জন্য মুক্ত ফ্রান্স–নিয়ন্ত্রিত শাদের ভূখণ্ডকে ঘাঁটি হিসেবে ব্যবহার করে। এরকম একটি অভিযানে তারা শাদের ভূখণ্ড থেকে ইতালীয়–নিয়ন্ত্রিত লিবিয়ার দক্ষিণাঞ্চলে প্রবেশ করে এবং সেখানকার মুরজুক শহরে অবস্থিত ইতালীয় বিমানঘাঁটি ধ্বংস করে দেয়। উল্লেখ্য, লিবিয়া সেসময় ইতালির একটি উপনিবেশ ছিল এবং ইতালি জার্মান–নেতৃত্বাধীন অক্ষশক্তির অংশ ছিল।\nশুধু তা-ই নয়, দ্বিতীয় বিশ্বযুদ্ধে বর্তমান শাদের ভূখণ্ড ব্রিটেনের জন্য কৌশলগতভাবে খুবই গুরুত্বপূর্ণ ছিল। যুদ্ধ চলাকালে ইউরোপ ও উত্তর আফ্রিকার সিংহভাগ অঞ্চল অক্ষশক্তির নিয়ন্ত্রণাধীন ছিল এবং এজন্য তাদের নিয়ন্ত্রিত আকাশসীমা দিয়ে বিমানযোগে পশ্চিম এশিয়া ও উত্তর আফ্রিকায় মোতায়েনকৃত ব্রিটিশ সৈন্যদলকে রসদপত্র ও অতিরিক্ত সৈন্য সরবরাহ করা সম্ভব ছিল না। সমুদ্রপথে রসদপত্র ও অতিরিক্ত সৈন্য পরিবহন করা ছিল সময়সাপেক্ষ এবং বিপদসঙ্কুল, কারণ অক্ষশক্তির বিমান ও নৌবাহিনী প্রায়ই ব্রিটিশ জাহাজগুলোর ওপর আক্রমণ পরিচালনা করত। এজন্য পশ্চিম এশিয়া ও উত্তর আফ্রিকায় মোতায়েনকৃত ব্রিটিশ সৈন্যদলগুলোকে রসদপত্র ও অতিরিক্ত সৈন্য সরবরাহের উদ্দেশ্যে ব্রিটিশরা একটি নতুন পথ ব্যবহার করতে শুরু করে। এটি আনুষ্ঠানিকভাবে 'ওয়েস্ট আফ্রিকা রিইনফোর্সমেন্ট রুট' নামে পরিচিত ছিল।\nপ্রথমে ব্রিটিশরা তাদের বিমানের অংশগুলো জোড়া না লাগিয়েই কিট আকারে সেগুলোকে ব্রিটিশ–নিয়ন্ত্রিত ঘানার তাকোরাদিতে প্রেরণ করত। সেখানে বিমানের অংশগুলোকে জোড়া লাগানো হতো এবং এরপর সেগুলোতে রসদপত্র তোলা হতো। সেখান থেকে বেশ কয়েকটি বিমানঘাঁটি হয়ে বিমানগুলো ইঙ্গ–মিসরীয় সুদানের রাজধানী খার্তুমে পৌঁছাত এবং সেখান থেকে বিভিন্ন যুদ্ধক্ষেত্রে সৈন্যদের কাছে পৌঁছে যেত। এই বিমানঘাঁটিগুলোর মধ্যে একটি অবস্থিত ছিল ফরাসি–নিয়ন্ত্রিত শাদের ফোর্ট–লামিতে, যেটির বর্তমান নাম এন'জামেনা।\n'মুক্ত ফ্রান্সে'র সশস্ত্রবাহিনীর একজন শাদিয়ান সৈন্য। দ্বিতীয় বিশ্বযুদ্ধের সময় শাদ 'মুক্ত ফ্রান্স' ও ব্রিটেনের জন্য একটি কৌশলগতভাবে গুরুত্বপূর্ণ ঘাঁটিতে পরিণত হয়েছিল; Source: Office of War Information/Library of Congress via Wikimedia Commons\nঅর্থাৎ, দ্বিতীয় বিশ্বযুদ্ধ চলাকালে শাদের ভূখণ্ডে ব্রিটেন বিস্তৃত সামরিক কার্যক্রম পরিচালনা করেছে, কিন্তু এগুলোকে শাদের ভূখণ্ডে ব্রিটিশ আক্রমণ হিসেবে বিবেচনা করা যায় না। দ্বিতীয় বিশ্বযুদ্ধ শেষে ১৯৬০ সালে শাদ ফ্রান্সের কাছ থেকে স্বাধীনতা লাভ করে, এবং বিগত ৬০ বছরেও ব্রিটেন শাদের ভূখণ্ডে কোনো ধরনের আক্রমণ পরিচালনা করেনি। এজন্য শাদ সেই স্বল্প সংখ্যক রাষ্ট্রের মধ্যে একটি, যেখানে ব্রিটিশ আক্রমণ পরিচালিত হয়নি।\n'তাজিকিস্তান প্রজাতন্ত্র' (তাজিকি: Ҷумҳурии Тоҷикистон, 'জুমহুরি তোজিকিস্তোন'; রুশ: Республика Таджикистан, 'রেসপুবলিকা তাদঝিকিস্তান') মধ্য এশিয়ায় অবস্থিত একটি ক্ষুদ্র স্থলবেষ্টিত 'ইন্দো–ইরানি' রাষ্ট্র। ১,৪১,৪০০ বর্গ কি.মি. আয়তনবিশিষ্ট এই রাষ্ট্রটির উত্তরে কিরগিজস্তান, পশ্চিমে উজবেকিস্তান, দক্ষিণে আফগানিস্তান এবং পূর্বে গণপ্রজাতন্ত্রী চীন অবস্থিত। রাষ্ট্রটি স্থলবেষ্টিত, সুতরাং 'সমুদ্রের রাণী' (Mistress of the Sea) ব্রিটেনের পক্ষে নৌপথে এই অঞ্চলে আক্রমণ পরিচালনা করা সম্ভব ছিল না। অবশ্য বর্তমান তাজিকিস্তানের ভূখণ্ডের পার্শ্ববর্তী আফগানিস্তান প্রায় চার দশক ধরে ব্রিটেনের একটি আশ্রিত রাষ্ট্র ছিল এবং ব্রিটিশরা চাইলে ব্রিটিশ–শাসিত ভারতবর্ষ থেকে আফগানিস্তানের মধ্য দিয়ে এই ভূখণ্ডে আক্রমণ চালাতে পারত। কিন্তু ঐতিহাসিক পরিস্থিতির কারণে তারা এটা করতে পারেনি। অবশ্য সরাসরি আক্রমণ না চালালেও তারা এই অঞ্চলে গোলযোগ সৃষ্টির প্রচেষ্টাও কম করেনি।\nবর্তমান তাজিকিস্তানের ভূখণ্ড ইতিহাসের বিভিন্ন পর্যায়ে বিভিন্ন রাষ্ট্র/সাম্রাজ্যের অন্তর্ভুক্ত ছিল। ঊনবিংশ শতাব্দী নাগাদ বর্তমান তাজিকিস্তানি ভূখণ্ড দুইটি বৃহৎ মধ্য এশীয় রাষ্ট্র (বুখারা আমিরাত ও খোকান্দ খানাত) এবং বেশ কয়েকটি ক্ষুদ্র ক্ষুদ্র রাষ্ট্রের মধ্যে বিভক্ত ছিল। নেপোলিয়নীয় যুদ্ধসমূহের অবসানের পর ব্রিটেন ও রাশিয়া মধ্য এশিয়ায় প্রভাব বিস্তারের জন্য তীব্র প্রতিযোগিতায় লিপ্ত হয় এবং এক্ষেত্রে ব্রিটেন প্রথম মধ্য এশিয়ায় প্রভাব বিস্তারের জন্য অগ্রসর হয়। কিন্তু মধ্য এশীয় রাষ্ট্রগুলোর সমন্বয়ে একটি রুশবিরোধী জোট গঠনের ব্রিটিশ প্রচেষ্টা শোচনীয়ভাবে ব্যর্থ হয় এবং প্রথম ব্রিটিশ–আফগান যুদ্ধে ব্রিটেন শোচনীয়ভাবে আফগানদের নিকট পরাজিত হয়। এর ফলে তারা কয়েক দশকের জন্য মধ্য এশিয়ায় সতর্কতামূলক নীতি গ্রহণ করে। অন্যদিকে, রুশরা একে একে খোকান্দ, বুখারা ও খোরেজম অধিকার করে নেয় এবং মধ্য এশিয়ার অবশিষ্ট ক্ষুদ্র রাষ্ট্রগুলোকেও করায়ত্ত করতে শুরু করে।\nমানচিত্রে তাজিকিস্তান; Source: National Online Project\nবুখারা ও খোকান্দ রুশ রাষ্ট্রের অন্তর্ভুক্ত হওয়ার ফলে বর্তমান তাজিকিস্তানের ভূখণ্ডের একটি উল্লেখযোগ্য অংশ প্রত্যক্ষ বা পরোক্ষভাবে রুশ শাসনাধীনে আসে। কিন্তু তখনো বর্তমান তাজিকিস্তানের ভূখণ্ডের অংশবিশেষ রুশ নিয়ন্ত্রণের বাইরে ছিল। এদিকে ১৮৭৮–১৮৮০ সালের দ্বিতীয় ব্রিটিশ–আফগান যুদ্ধে ব্রিটেন আফগানিস্তানকে পরাজিত করে এবং আফগানিস্তান ব্রিটিশ–শাসিত ভারতবর্ষের একটি আশ্রিত রাষ্ট্রে পরিণত হয়। বর্তমান তাজিকিস্তানের অবশিষ্ট ভূখণ্ডে রুশরা যাতে অগ্রসর হতে না পারে, সেজন্য ব্রিটেন আফগানিস্তানকে উক্ত ভূখণ্ডে আক্রমণ চালানোর জন্য প্ররোচিত করে। ১৮৮৩ সালে আফগানিস্তান শুঘনান ও বাদাখশান অঞ্চলে আক্রমণ চালায়। কিন্তু স্থানীয় তাজিকদের সিংহভাগের কাছে আফগান শাসনের তুলনায় রুশ শাসন অধিক পছন্দনীয় ছিল। সোমাতাশ ও ইয়ায়মসের যুদ্ধে আফগান সৈন্যরা স্থানীয় তাজিকদের কাছে পরাজিত হয় এবং এই অঞ্চলকে আফগানিস্তানে অন্তর্ভুক্ত করার ব্রিটিশ প্রচেষ্টা ব্যর্থ হয়।\nপরবর্তীতে অবশ্য তাজিক–অধ্যুষিত কিছু কিছু অঞ্চল আফগানিস্তানের অন্তর্ভুক্ত হয়। যেমন: ১৮৯০–এর দশকে ব্রিটিশরা তাজিক–অধ্যুষিত ওয়াখান অঞ্চলকে আফগানিস্তানে অন্তর্ভুক্তির প্রতি তাদের সমর্থন ব্যক্ত করে। ওয়াখান আফগানিস্তানের অন্তর্ভুক্ত হওয়ার ফলে 'ওয়াখান করিডোর' সৃষ্টি হয় এবং এই করিডোরটি রাশিয়া থেকে ব্রিটিশ–শাসিত ভারতবর্ষকে পৃথক করে। এভাবে ব্রিটিশরা আফগানিস্তানকে রাশিয়া ও ব্রিটিশ ভারতের মধ্যে দেয়াল হিসেবে বজায় রেখে তাদের 'মুকুটের রত্ন'স্বরূপ ভারতীয় উপনিবেশকে সুরক্ষিত রাখার প্রচেষ্টা চালায়। উল্লেখ্য, বর্তমানে চীন সীমান্তবর্তী উক্ত করিডোরটি তাজিকিস্তান থেকে পাকিস্তানকে পৃথক করে রেখেছে এবং মধ্য এশিয়ায় পাকিস্তানি প্রভাব বিস্তারের পথে একটি ভৌগোলিক প্রতিবন্ধকতা সৃষ্টি করে রেখেছে।\nঅর্থাৎ, ঊনবিংশ শতাব্দীতে ব্রিটেন সরাসরি বর্তমান তাজিকিস্তানের ভূখণ্ডে আক্রমণ পরিচালনা করেনি, কিন্তু পরোক্ষভাবে এই অঞ্চলে প্রভাব বিস্তারের জন্য ব্যাপক প্রচেষ্টা চালিয়েছে এবং এই ভূখণ্ডে আক্রমণ চালানোর জন্য নিয়মিতভাবে আফগানিস্তানকে উৎসাহ প্রদান করে এসেছে। এটিকে বর্তমান তাজিকিস্তানের ভূখণ্ডে ব্রিটেনের পরোক্ষ আক্রমণ হিসেবে বিবেচনা করা যেতে পারে। কিন্তু ব্রিটিশ সৈন্যরা নিজেরা যেহেতু কখনো বর্তমান তাজিকিস্তানি ভূখণ্ডে প্রবেশ করেনি, সেজন্য ব্রিটেন প্রত্যক্ষভাবে তাজিকিস্তানে আক্রমণ চালিয়েছে, এমনটা বিবেচনা করা হয় না।\n১৯২১ সালে ফারগানা উপত্যকায় বলশেভিকরা স্থানীয় বিদ্রোহীদের সঙ্গে বৈঠক করছে। ব্রিটেন ১৯২০–এর দশক জুড়ে তাজিকিস্তানের ভূখণ্ডে সক্রিয় বিদ্রোহীদের সহায়তা প্রদান অব্যাহত রেখেছিল; Source: Wikimedia Commons\nঅবশ্য এই অঞ্চলে ব্রিটিশদের আগ্রহ যে ঊনবিংশ শতাব্দীতেই শেষ হয়ে গিয়েছিল, এমনটা নয়। ১৯১৭ সালের বলশেভিক বিপ্লব/অভ্যুত্থানের পর বলশেভিক কেন্দ্রীয় সরকার রাশিয়ার প্রান্তিক প্রদেশগুলোর ওপর থেকে নিয়ন্ত্রণ হারিয়ে ফেলে এবং বর্তমান তাজিকিস্তানের ভূখণ্ডে স্থানীয় বিদ্রোহীরা বলশেভিক শাসনের বিরুদ্ধে তীব্র প্রতিরোধ গড়ে তোলে। এর ফলে ব্রিটেন এই অঞ্চলে প্রভাব বিস্তারের জন্য একটি নতুন সুযোগ লাভ করে। ১৯১৮ সালে প্রথম বিশ্বযুদ্ধের মিত্রশক্তি রাশিয়ায় আক্রমণ চালায় এবং এই আক্রমণের অংশ হিসেবে ব্রিটেন রাশিয়ার কাস্পিয়ান সাগরীয় অঞ্চলে একটি আক্রমণাভিযান পরিচালনা করে। কাস্পিয়ান অঞ্চলে মোতায়েনকৃত ব্রিটিশ সৈন্যদল বর্তমান তাজিকিস্তানের ভূখণ্ডে সক্রিয় বিদ্রোহীদের সঙ্গে যোগাযোগ স্থাপন করে এবং অস্ত্রশস্ত্র দিয়ে তাদেরকে সহায়তা করতে শুরু করে।\nকিন্তু ১৯২০ সাল নাগাদ ব্রিটিশরা কাস্পিয়ান অঞ্চলে বলশেভিকদের কাছে পরাজিত হয় এবং এতদঞ্চল থেকে সৈন্য প্রত্যাহার করে নিতে বাধ্য হয়। এর ফলে ব্রিটিশদের জন্য বর্তমান তাজিকিস্তানের ভূখণ্ডে সক্রিয় বিদ্রোহীদের কার্যকরভাবে সহায়তা প্রদানের পথ রুদ্ধ হয়ে যায়। অবশ্য সোভিয়েত গোয়েন্দা সংস্থার প্রদত্ত তথ্য অনুযায়ী, ব্রিটিশরা ১৯২০–এর দশক জুড়ে আফগানিস্তানের মধ্য দিয়ে উক্ত বিদ্রোহীদের সহায়তা প্রদান অব্যাহত রেখেছিল। কিন্তু ১৯৩০–এর দশকের প্রথমদিক নাগাদ বলশেভিকরা এই বিদ্রোহ পুরোপুরি দমন করতে সক্ষম হয় এবং এর মধ্য দিয়ে বর্তমান তাজিকিস্তানের ভূখণ্ডে প্রভাব বিস্তারের এই ব্রিটিশ প্রচেষ্টাও ব্যর্থতায় পর্যবসিত হয়। এর ফলে তাজিকিস্তানের নাম সেই স্বল্পসংখ্যক রাষ্ট্রের তালিকায় সংযুক্ত হয়েছে, যাদের ভূমিতে ব্রিটেন কখনো আক্রমণ পরিচালনা করতে পারেনি।\nThis is the fourth part ofaBengali article about the states that were never invaded by the British.


স্বামীর অনুপস্থিতিতে কিছুদিন সাকিবের সঙ্গে একত্রে ছিলাম মাত্র স্বামীর অনুপস্থিতিতে কিছুদিন সাকিবের সঙ্গে একত্রে ছিলাম মাত্র – Dinink Cox's Bazar Ekattor\nতিন সন্তানের মা শাহিদুন আক্তার। স্বামী থাকেন কাতারে। প্রথম স্বামীর অনুপস্থিতিতে দ্বিতীয় ব্যক্তির সঙ্গে ঘর বেঁধে ফেলেন। কাতার থেকে স্বামী ফিরে আসার পরে এখন অস্বীকার করেছেন। আদালতে বলেছেন, বিয়ে নয়, কিছু দিনের জন্য সাকিবের সঙ্গে একত্রে ছিলাম মাত্র। তবে এখন সন্তানদের নিয়ে আগের স্বামী বিল্লাল হোসেনের কাছেই থাকতে চাই।\nজানা গেছে, চাঁদপুরে মতলব উত্তর উপজেলার গালিম খাঁ এলাকার বৃদ্ধ শাহ আলমের বড় মেয়ে শাহিদুন আক্তারের (২৩) সঙ্গে কুমিল্লার দাউদকান্দির নসিবদী গ্রামের বিল্লাল হোসেনের বিয়ে হয়। বিগত ২০১৩ সালে বিয়ের পর মধ্যপ্রাচ্যের কাতারে চলে যান স্বামী। গত সাত বছর আগে তাদের বিয়ে হলেও গতবছরেও আরেকবার প্রবাস থেকে দেশে ফেরেন বিল্লাল হোসেন।\nসোমবার সন্ধ্যায় মতলব উত্তর থানার ওসি নাসিরউদ্দিন মৃর্ধা জানান, প্রথম স্বামীর অভিযোগের ভিত্তিতে শাহিদুন আক্তার ও তার প্রেমিক মো. সাকিবকে থানায় নিয়ে আসা হয়। এদিন বিকেলে শাহিদুন ও তার প্রেমিককে আদালতে হাজির করা হয়। এসময় বিচারিক হাকিম মো. হাসাদুজ্জামানের আদালতে ফৌজদারি কার্যবিধির ২২ ধারায় জবানবন্দি প্রদান করেন শাহিদুন আক্তার।\nওসি আরো জানান, গৃহবধূ শাহিদুন আক্তারকে তার নিজ জিম্মায় ছেড়ে দেওয়া হয়েছে। অন্যদিকে, অন্যের স্ত্রী ভাগিয়ে নেওয়ার অভিযোগে মো. সাকিবকে জেলহাজতে পাঠানো হয়েছে।


বখাটে যুবকের অশালীন চিঠির জবাব মেয়েটি যে ভাবে দিলো তা পড়ে আপনিও হতভম্ব হয়ে যাবেন… - DNN.NEWS\nHome » ইসলাম » বখাটে যুবকের অশালীন চিঠির জবাব মেয়েটি যে ভাবে দিলো তা পড়ে আপনিও হতভম্ব হয়ে যাবেন…\nএক যুবক ফেসবুকে এক যুবতীকে উত্যক্ত করার মনস্থ করলো। এ উদ্দেশ্যে যুবকটি মেয়েটির ইনবক্সে অশালীন বক্তব্য সম্বলিত একটি ম্যাসেজ পাঠায়।\nম্যাসেজটি পড়ে যুবতী তার কাছে ফিরতি ম্যাসেজ পাঠায় ঠিক এভাবে ……\nপ্রিয় ভাই! আমি আপনার ম্যাসেজ পেয়েছি।\nম্যাসেজটি পড়ে মনে হল আপনি আমাকে চিনতে পারেননি।\nআমি হলাম বিবি হাওয়া। আমাকে আপনার পাঁজর থেকেই সৃষ্টি করা হয়েছে। আমি আপনার অর্ধাংশ। আমি জান্নাতে আপনার সঙ্গি ছিলাম।\nতারপর আল্লাহ পাক যখন আপনাকে পৃথিবীর খলিফা বানিয়ে একাকী পাঠান, তখনও আমিই ছিলাম আপনার সাথি।\nএরপর থেকে পৃথিবীতে আমি আপনার মা, আমি আপনার বোন, আমি আপনার কন্যা, আমি আপনার স্ত্রী হিসেবে আপনার ঘরের ব্যবস্থাপনা, আপনাকে চিন্তামুক্ত রাখা এবং আপনার শান্তি ও প্রশান্তি বিধানের সার্বিক দায়িত্ব আমি পালন করে আসছি।\nআমি নারী, প্রচণ্ড শক্তিশালী। আপনাকে এবং গোটা মানবজাতিকে আমি গর্ভে ধারণ করেছি, দুধপান করিয়েছি, প্রতিপালন করেছি, গড়ে তুলেছি।\nআমি মরিয়ম, আমি খাদিজা, আমি আয়েশা, আমি ফাতিমা। আমি নবীদেরও মা, নবীদের স্ত্রীও এবং নবীদের কন্যা। আমি যখন আপনার মা, আমার পদতলে আপনার জান্নাত। আল্লাহ পাক আপনাকে আমার অভিভাবক বানিয়েছেন। আপনাকে আল্লাহর রাসূল (সাঃ) অসিয়ত করেছেন, “নারীদের সাথে উত্তম আচরণ করো।\nমনে রাখবেন, জান্নাত আমার খুবই নিকটে। প্রিয় রসূল (সাঃ) বলেছেনঃ “নারী যদি পাঁচ ওয়াক্ত সালাত আদায় করে, রমজান মাসের রোজা পালন করে, সকল পজেটিভ (বৈধ) কাজে স্বামীর আনুগত্য করে এবং তার যৌন জীবনকে হেফাজত করে, তবে\nজান্নাতের দরজা তার জন্যে উন্মুক্ত।” আমি নারী, আমি যদি পুণ্যবতী হই, তবে হাজার পুরুষের চাইতে আমি উত্তম।\nআপনি যদি বিনোদন করতে চান, তবে ফেসবুকে অনেক বিনোদন আইডি আছে, সেখানে আপনার লালসা পূরণের মেয়েরা\nআছে, সেখানে ক্লিক করুন।\nআর আমি ? হ্যাঁ,আমি এবং আমার মতো আরও অনেক মেয়ে আছে, আমরা ফেসবুকে এসেছি যুব সমাজকে আল্লাহর দিকে আহ্বান জানাতে, তাদের কাছে রাসূলের (সাঃ) বার্তা পৌঁছে দিতে, তাদেরকে রাসূলের (সাঃ) উত্তম আদর্শের দিকে ডাকতে, তাদেরকে জাহান্নামের দাউ দাউ করে জ্বলা আগুণ থেকে বাঁচার পথ বলে দিতে, তাদেরকে জান্নাতের অনন্ত সুখের জীবন লাভ করার পথ দেখিয়ে দিতে।\nএবার বলুন, আপনি কে ? কী আপনার পরিচয়?\nফিরতি বার্তায় যুবক লিখলোঃ\nআমি তোমার মাধ্যমে সুন্দর, শ্রেষ্ঠ ও অনাবিল জীবনের সন্ধান পেলাম l ক্ষমা করো আমাকে আমার অমানিশাময় কলুষের জন্য। আর কামনা করছি, তোমার মতো নারী যেন সৃষ্টিকর্তা ঘরে ঘরে দান করে। ভালো থেকো বোন….\nসবার উদ্দেশ্যে বলি…..\nনারিকে সম্মান করুন ।\nPrevious: মেয়েটি জিজ্ঞাসা করলো এই তোমার ডিম কত করে বিক্রি কর? বৃদ্ধ ডিমওয়ালা বলল……\nNext: সন্তানদের বলেছি, সম্পদ দিতে পারব না: শেখ হাসিনা


মুকুল রায়ের ঘনিষ্ঠ সৌমিত্র খাঁ ঘোর বিপাকে বিজেপিতে, যুব সভাপতিদের তালিকা বাতিল, Soumitra Khan, the closed aid leader of Mukul Roy is in controversy in BJP - Bengali Oneindia\n4 min ago আইপিএল ২০২০ : মুখোমুখি চেন্নাই ও মুম্বই, শক্তিতে এগিয়ে কোন দল? ম্যাচের প্রেক্ষাপট, স্থান ও সময়\n24 min ago চলছে নতুন পদ্ধতিতে হিসেব! মোদী জমানায় বেতন বৃদ্ধি নিয়ে সুখবর পেতে পারেন সরকারি কর্মীরা\n30 min ago নজরে প্রেসিডেন্ট নির্বাচন, ভোটের আগে শেষ বার মুখোমুখি হতে চলেছেন ট্রাম্প-বাইডেন\n44 min ago অস্ট্রেলিয়া সফরে বিরাটের সঙ্গে সম্ভবত নেই অনুষ্কা, এই কারণে আইপিএল শেষ হলেই দেশে ফিরতে পারেন\n| Updated: Sun, Aug 30, 2020, 12:25 [IST]\nজেলা যুব সভাপতি নির্বাচন করতে গিয়ে জোর ধাক্কা খেলেন সৌমিত্র খাঁ। একদিন আগেই বিজেপির যুব মোর্চার রাজ্য সভাপতি সৌমিত্র খাঁ জেলা যুব সভাপতিদের নাম ঘোষণা করেছিলেন। ২৪ ঘণ্টা কাটতে না কাটতেই ঘোর বিপত্তি। বাতিল করতে হল সম্পূর্ণ তালিকা। সৌমিত্র খাঁর তৈরি করা তালিকা নিয়ে ঘোর বিতর্ক বিজেপির অন্দরেই।\nসৌমিত্রের বিরুদ্ধে স্বজনপোষণের অভিযোগ\nসৌমিত্র খাঁয়ের করা বিজেপির জেলা যুব মোর্চার সভাপতিদের নিয়ে দলের মধ্যেই মতানৈক্য রয়েছে। এই তালিকা নিয়েযুব মোর্চার রাজ্য সভাপতির বিরুদ্ধে স্বজনপোষণের অভিযোগ করেছে রাজ্য বিজেপি। সেই কারণেই রাজ্য যুব মোর্চার সভাপতি নতুন দলের হয়ে ব্যাট করতে নেমেই ঘোরতর বিপাকে পড়ে গেলেন।\nবিজেপিতে তাঁর প্রথম ইনিংসেই ব্যাকফুটে সৌমিত্র\nপরিস্থিতি এমন জায়গাতেই পৌঁছে গেল যে, সৌমিত্র খাঁ তার ঘোষিত যুব মোর্চার জেলা সভাপতিদের নাম বাতিল করতে বাধ্য হলেন। এক-আধজনের পরিবর্ত যে বাছা হবে, তাও নয়, সম্পূর্ণ তালিকা বাতিল করে সৌমিত্র খাঁ বিজেপিতে তাঁর প্রথম ইনিংসেই ব্যাকফুটে পড়ে গেলেন।\nসৌমিত্রের তালিকায় আপত্তি রাজ্য বিজেপির\nবিজেপি সূত্রে খবর, সৌমিত্র খাঁয়ের তৈরি করা তালিকায় ১৫ জেলায় যুব মোর্চার সভাপতির নাম বদল করা হয়েছিল। তাতে ঘোরতর আপত্তি ছিল বিজেপির একাংশের। রাজ্য বিজেপির হেভিওয়েটদের আপত্তিতে তা বাতিল করে দিতে হয়। অভিযোগ, সৌমিত্র খাঁ স্বজনপোষণ করেছেন। অর্থাৎ সৌমিত্র নিজের লোককে প্রাধান্য দিয়েছেন বলে অভিযোগ।\nসৌমিত্র একতরফা সিদ্ধান্ত নিয়েছেন!\nসৌমিত্রর এই সিদ্ধান্ত মানতে পারেনি বিজেপির রাজ্য নেতৃত্ব। অনেকেই সৌমিত্রর এই সিদ্ধান্তের বিরুদ্ধে রাস্তায় পর্যন্ত নামেন। সৌমিত্র একতরফা সিদ্ধান্ত নিয়েছেন বলে অভিযোগ ওঠে। আর তারপরই সৌমিত্র পিছু হটে তালিকা প্রত্যাহার করার সিদ্ধান্ত নিয়ে নেন।\nমতানৈক্য! সৌমিত্রের কড়া জবাব\nসৌমিত্র খাঁ দাবি করেছেন, তিনি রাজ্য সভাপতিকে জানিয়েই এই তালিকা প্রকাশ করেছিলেন। তিনি এই তালিকা চূড়ান্ত বলেই জানেন। এর বাইরে কিছু জানেন না বলে সৌমিত্র সাফ বলে দেন। এর ফলে রাজ্য বিজেপির সঙ্গে তাঁর মতানৈক্য সামনে চলে এসেছে।\nরাজ্য সভাপতি দিলীপ ঘোষের বার্তা\nবিজেপি রাজ্য সভাপতি দিলীপ ঘোষ বলেন, যুব রাজ্য কমিটি এখনও তৈরিই হয়নি। অর্থাৎ যুব সভাপতির নাম ঠিক হওয়ার প্রশ্ন নেই। কে ঠিক করল তাঁদের নাম। বিজেপির কেন্দ্রীয় নেতা রাহুল সিনহা বলেন, তালিকায় একটু সমস্যা হয়েছে, তাই নতুন করে তালিকা প্রকাশ করা হবে।\nসৌমিত্র খাঁ স্বয়ং প্রশ্নের মুখে!\nবর্তমান পরিস্থিতিতে নতুন ন'জন যুব সভাপতি পড়েছেন ঘোর বিপাকে। তাঁরা ইতিমধ্যেই যুব জেলা সভাপতি হিসেবে সংবর্ধিত হয়েছেন। কাজ শুরুর মুখে ওই তালিকা বাতিল হয়ে গিয়েছে। ফলে তুমুল বিতর্ক তৈরি হয়েছে বিজেপিতে। সৌমিত্র খাঁ স্বয়ং প্রশ্নের মুখে পড়ে গিয়েছেন।\nsoumitra khan mukul roy bjp west bengal মুকুল রায় সৌমিত্র খাঁ বিজেপি পশ্চিমবঙ্গ politics\nSoumitra Khan, the closed aid leader of Mukul Roy is in controversy in BJP. His announced list of youth president is canceled within 24 hours.


চীন HENAN HOBE METAL MATERIALS CO.,LTD. সংস্থা প্রোফাইল\n办公楼 办公室 室 室 HOBE\nHobe বা হিসাবে চাহিদা\nহাব অ্যালুমিনিয়াম অ্যালুমিনিয়াম সার্কেল উত্পাদন পেশাদারী। অ্যালায়াম 1050, 1060, 1070, 1100 এবং অ্যালায় অ্যালুমিনিয়াম সার্কেলের মতো বিশুদ্ধ অ্যালুমিনিয়াম সার্কেল উৎপাদন করে, যেমন এলো 3003।\nআমরা হেনান প্রদেশের ঝিনঝো সিটির বিখ্যাত অ্যালুমিনিয়াম রাজধানীতে অবস্থিত। এ ধরনের আঞ্চলিক তুলনামূলক সুবিধা ব্যবহার করে, আমরা গ্রাহকদেরকে কমপস্টে উচ্চমানের এবং সারগর্ভ পণ্যগুলি সরবরাহ করতে আগ্রহী। আমাদের অ্যালুমিনিয়াম সার্কেল ব্যাপকভাবে cookware, রান্নাঘর, পাত্র, পাত্র, কেটল, অ লাঠি প্যান, বেসিন, বালতি, frypan, ট্রে, চাপ কুকার, ট্রাফিক লক্ষণ, আসবাবপত্র, আলো, lampshade, ইত্যাদি ব্যবহৃত হয়।\nআমরা আমাদের অ্যালুমিনিয়াম সার্কেলকে হাইলাইট করতে চাই, ভাল শারীরিক কর্মক্ষমতা, সমতল পৃষ্ঠ এবং মসৃণ প্রান্ত, গভীর অঙ্কন এবং স্পিনিং উভয়ের জন্য উপযুক্ত।\nআমরা উচ্চ মানের এবং প্রতিযোগী মূল্য সঙ্গে আমাদের অ্যালুমিনিয়াম বৃত্ত জন্য আমাদের গ্রাহকদের মধ্যে একটি ভাল খ্যাতি ভোগ; চমৎকার কর্মী জাহাজ এবং পেশাদারী ক্ষমতা সঙ্গে আমাদের ক্লায়েন্টদের কাছ থেকে উচ্চ প্রশংসা অর্জন। ISO 9001 মানের ম্যানেজমেন্ট সিস্টেমের সাথে মান মেলে। আমরা3অ্যালুমিনিয়াম বৃত্ত উত্পাদন লাইন, এবং annealing সরঞ্জাম আছে।\nআমাদের নীতিমালা এবং মিশন হার্ট এবং আত্মা সঙ্গে আমাদের গ্রাহকের জন্য সর্বোত্তম সেবা প্রদান করা হয়।\n2014 সালে প্রতিষ্ঠিত,3অ্যালুমিনিয়াম চেনাশোনা উত্পাদন লাইন সঙ্গে।\nআমরা চীনা রপ্তানি এজেন্ট প্রচুর অ্যালুমিনিয়াম চেনাশোনা উত্পাদন।\n2016 সাল থেকে, আমরা আমাদের নিজের কোম্পানীর মাধ্যমে বিদেশে বিক্রি শুরু করেছি এবং বিশ্বব্যাপী আমাদের প্রচুর গ্রাহক রয়েছে।\nসব কোম্পানির সদস্যদের হার্ড প্রভাব মাধ্যমে, এখন আমরা অ্যালুমিনিয়াম চেনাশোনা একটি ব্যতিক্রমী পরিসীমা সেরা দক্ষ প্রস্তুতকর্তা এবং সরবরাহকারী এক। এই নিশ্চিত স্থায়িত্ব নিশ্চিত করতে শীর্ষ গ্রেড অ্যালুমিনিয়াম ব্যবহার করা হয়। আমরা দেওয়া পরিসীমা দীর্ঘ রান এমনকি সর্বাধিক কর্মক্ষমতা প্রদান করা হয়। উত্পাদনের উন্নত কৌশল ব্যবহার করে পণ্য, আমরা অ্যালুমিনিয়াম চেনাশোনা একটি বিশেষ পরিসীমা প্রদান। এই অত্যন্ত জং প্রতিরোধের জন্য অত্যন্ত স্বীকৃত যা আমাদের পণ্য সেবা জীবন boosts।\nএকটি ভাল এবং সমৃদ্ধ অভিজ্ঞতা সরবরাহকারী হিসাবে, আমরা গ্রাহক শ্রেষ্ঠ মানের এবং সেরা মূল্য প্রদান করা উচিত\n1. সাবধানে গ্রাহক দ্বারা উত্থাপিত প্রশ্নের উত্তর;\n2. গ্রাহক প্রয়োজন হিসাবে suitabe বাষ্পীভবন করুন\n1. উচ্চ মানের সঙ্গে পণ্য নিশ্চিত করুন এবং প্রসবের আগে texted;\n2. সময় ডেলিভারি;\nদীর্ঘমেয়াদী এবং বন্ধুত্বপূর্ণ সম্পর্ক স্থাপন।\n1. খুচরা যন্ত্রাংশ নির্দিষ্ট তালিকা স্তরের রাখুন, যা প্রতিস্থাপন আপনি সময়মত পাঠানো যেতে পারে মানে;\n2. প্রতিটি ক্লায়েন্ট একটি স্বীকৃত উদ্ধৃতি পাঠান।\nআমাদের কোম্পানি বিক্রয় বিভাগ, ডিজাইন গ্রুপ, Porduction গ্রুপ এবং পরিষেবা গ্রুপ সহ\nসেবা গোষ্ঠীর জন্য, আমরা গার্হস্থ্য সেবা বিভাগ, এবং আন্তর্জাতিক বিক্রয় বিভাগ আছে।\nআমরা একে অপরকে সাহায্য করি, কারণ আমরা একটি বড় পরিবার।


Kalighat Skywalk, Kolkata Municipal Corporation aware of Kalighat Skywalk due to underground work process কালীঘাট স্কাইওয়াক নিয়ে সতর্ক কলকাতা পুরসভা, কী কারণে এই আতঙ্ক? – News18 Bangla\nKalighat Skywalk|| কালীঘাট স্কাইওয়াক নিয়ে সতর্ক কলকাতা পুরসভা, কী কারণে এই আতঙ্ক?\nKolkata Municipal Corporation aware of Kalighat Skywalk: ৫০০ মিটার লম্বা এই স্কাইওয়াক তৈরি হবে চওড়া হবে ১০.৫ মিটার এবং উচ্চতা ৬ মিটার। এই স্কাইওয়াকের থাকবে চারটি এসকেলেটার এবং দুটি এলিভেটর।\nLast Updated : May 30, 2022, 21:54 IST\nপুরসভার অধিবেশন কক্ষে বসছে মাইক্রোফোন, পাল্টে যাচ্ছে কক্ষের চেহারা\n#কলকাতা: বউবাজারে মেট্রোর ঘটনার পর কালীঘাট স্কাইওয়াক নিয়ে সতর্ক কলকাতা পুরসভা। দুর্গাপিতুরি লেনের মতো এখানেও রয়েছে শতাব্দী প্রাচীন পুরনো বাড়ি। রয়েছে ইংরেজ আমলের ব্রিক স্যুয়ারেজ বা ইঁটের তৈরি নিকাশি নালা। স্কাইওয়াকের ভিত্তিপ্রস্তর তৈরি করতে পাইলিং এর কাজে এখন সর্তকতা অবলম্বন করেই চলতে চাইছে নির্মাণকারীসংস্থাও। অন্যদিকে কলকাতা পুরসভা সতর্কতার সঙ্গে নির্দিষ্ট সময়ে কাজ শেষ করতে উদ্যোগী।\nসোমবার বিকেলে কলকাতা পুরসভার মেয়র ফিরহাদ হাকিম, পুরসভার কমিশনার বিনোদ কুমার, রাসবিহারী এলাকার বিধায়ক দেবাশিস কুমার সহ কলকাতা পুরসভার ইঞ্জিনিয়ারিং বিভাগের আধিকারিকরা এবং স্থানীয় কাউন্সিলর প্রবীর চক্রবর্তী উপস্থিত ছিলেন। সেখানেই আলোচনা হয় একদিকে সতর্কতা। অন্যদিকে নির্দিষ্ট সময়ে কাজ শেষ করতে কি ধরনের রূপরেখা তৈরি করা যায়।\n২০১৮ সালে দক্ষিণেশ্বর স্কাইওয়াক উদ্বোধন করতে গিয়ে মুখ্যমন্ত্রী মমতা বন্দ্যোপাধ্যায়ের কালীঘাটের স্কাইওয়াক করার পরিকল্পনার কথা জানান। তারপর সয়েল টেস্ট থেকে শুরু করে যাবতীয় পরীক্ষা-নিরীক্ষার পর ২০১৯ সালে কাজ শুরু হওয়ার কথা থাকলেও হকার পুনর্বাসন নিয়ে বেশ কিছুটা দেরি হয়ে যায় স্কাইওয়াকের কাজ শুরু করতে। প্রাথমিকভাবে ৮০ কোটি টাকা বরাদ্দ হয়েছে এই স্কাইওয়াক তৈরিতে। ৫০০ মিটার লম্বা এই স্কাইওয়াক তৈরি হবে চওড়া হবে ১০.৫ মিটার এবং উচ্চতা ৬ মিটার। এই স্কাইওয়াকের থাকবে চারটি এসকেলেটার এবং দুটি এলিভেটর। মোট ৬৮০টি স্টল নিচে থাকলেও স্কাই-ওয়াকে হকারদের কতজন জায়গা দেওয়া যাবে সে বিষয়ে নিশ্চিত নন কলকাতা পুরসভার আধিকারিকরা।\nশেষ পর্যন্ত হকার পুনর্বাসন নিয়ে মধ্যস্থতার পর কাজ শুরু হলেও ২০২৩- এর শুরুর দিকেই স্কাইওয়াক কাজ শেষ করা যাবে বলে দেবাশিষ কুমার জানিয়েছিলেন। আজ বৈঠকের পর মেয়র ফিরহাদ হাকিম জানালেন, যে কাজ শেষ হতে অন্তত আগামী বছরের মাঝামাঝি হতে পারে। কাজ যাতে নির্দিষ্ট সময়ে শেষ হয় সেই জন্য এখন থেকে কালীঘাটের স্কাইওয়াকের কাজে নজরদারি চালাবে পুরসভা। সময়মতো কাজ শেষ করতেই এই তৎপরতা। ১৫ দিন অন্তর কাজের অগ্রগতি নিয়ে পুরকমিশনার বিনোদ কুমার রিপোর্ট দেবেন মেয়র ফিরহাদ হাকিমকে। নির্ধারিত সময়ের কয়েক মাস পর শেষ হতে পারে কালীঘাট স্কাইওয়াকের কাজ। বছরের শুরুতেই নয় কালীঘাট স্কাইওয়াক এর কাজ শেষ হতে আগামী বছরের মাঝামাঝি হয়ে যেতে পারে।কালীঘাট স্কাইওয়াকের কাজ দ্রুত শেষ করার জন্য জরুরী বৈঠক করলেন মেয়র ফিরহাদ হাকিম। ২০২৩-এর শুরুতে এই কাজ শেষ হওয়ার কথা থাকলেও ধীর গতিতে কাজ চলায় ২০২৩-এর মাঝামাঝি কাজ শেষ হতে পারে বলে জানালেন মেয়র ফিরহাদ হাকিম। দ্রুত কাজ শেষ করতে ১৫ দিন অন্তর অভ্যন্তরীণ বৈঠক করার পরামর্শ মেয়রের।\nমেয়র ফিরহাদ হাকিম বলেন, এই প্রকল্পের অকুস্থলেই রয়েছে পুরনো ইঁটের তৈরি নিকাশি নালা। এছাড়াও পুরসভার ভূগর্ভস্থ অন্যান্য পানীয় জলের পাইপ লাইন সহ বেশ কিছু পরিকাঠামো রয়েছে। এসমস্ত বাঁচিয়ে কাজ করতে হচ্ছে তাই কাজে দেরি না হয় সেই জন্যই এই ১৫ দিন পর পর জরুরি বৈঠকের সিদ্ধান্ত।\nপুরসভা সূত্রে খবর, একদিকে পুরনো নিকাশি নালার সঙ্গে পুরনো বাড়ি ও চিন্তার ভাঁজ ফেলেছে কলকাতা পুরসভার ইঞ্জিনিয়ারদের। ঠিক বউবাজারে মেট্রোর কাজে যেভাবে কম্পনের কারণে ফাটল তৈরি হয়েছে পুরনো বাড়িতে ঠিক সেভাবেই কালীঘাটে পুনরাবৃত্তি যাতে না হয় সেদিকে সতর্ক কলকাতা পুরসভা। কারণ দুটি পাইলিংয়ের তৈরি হয়েছে এই স্কাইওয়াকের জন্য। একটি শ্যামাপ্রসাদ মুখার্জী রোড সংলগ্ন এলাকায় অন্যটি কালীঘাট থানার সংলগ্ন এলাকায়। চিন্তার কারন এই এসপি মুখার্জি রোড সংলগ্ন পাইলিং পয়েন্টে। এখানে একদিকে ইংরেজ আমলের নিকাশি নালার অন্যদিকে শতবর্ষ প্রাচীন বিভিন্ন করি বর্গা চুন-সুরকির ইটের গাঁথুনির বাড়ি। পাইলিং মেশিনের কম্পন যাতে এই বাড়িগুলি এবং নিকাশি নালার ক্ষতি না হয় সেটাই এখন চ্যালেঞ্জ কলকাতা পুরসভা এবং নির্মাণকারী সংস্থার। আর সেটা সুনিশ্চিত করতেই কলকাতা পুরসভার তরফে জরুরি বৈঠক করে দুই মেয়র পরিষদকে দায়িত্ব দেওয়া হয়েছে।


উচ্চশিক্ষা: মনসার দুনিয়ায় সংশপ্তকদের লড়াই | প্রথম আলো\nউচ্চশিক্ষা: মনসার দুনিয়ায় সংশপ্তকদের লড়াই\nপ্রকাশ: ৩১ জানুয়ারি ২০২১, ১৯: ০৮\nপাঠক প্রশ্ন করতে পারেন কেন এমন শিরোনাম? ব্যাখ্যায় পরে আসছি। আগে চলুন উচ্চশিক্ষাপ্রতিষ্ঠানে সংঘটিত সাম্প্রতিক কয়েকটি ঘটনার সারসংক্ষেপ শুনি।\n১. খুলনা কৃষি বিশ্ববিদ্যালয়ে উপাচার্যের ‘পরিবারের’ লোকজন নিয়োগ। অন্য দুটি সরকারি বিশ্ববিদ্যালয়েও পিএইচডি ডিগ্রিধারী (তার কয়েকটি আবার বিদেশি প্রতিষ্ঠান থেকে অর্জিত) বাদ দিয়ে মাস্টার্স ডিগ্রিধারী প্রার্থীদের নিয়োগ।\n২. হাবীবুল্লাহ বাহার কলেজে নম্বরপত্র ঘষামাজা করে কয়েক বছরে অন্তত ১৪ জন শিক্ষক নিয়োগ।\n৩. দুটি বিশ্ববিদ্যালয়ের উপাচার্যের লুকিয়ে কর্মস্থল ত্যাগ।\n৪. মেয়াদপূর্তির শেষ সময়ে আন্দোলনে সম্পৃক্ত তিন শিক্ষককে স্থায়ী বরখাস্ত করলেন খুলনা বিশ্ববিদ্যালয়ে উপাচার্য।\n৪. বিশ্ববিদ্যালয়গুলোর নিয়ন্ত্রক সংস্থা ইউজিসির ২০১৯ প্রতিবেদন: প্রায় পাঁচ শতাধিক শিক্ষক এনজিও ব্যবসা, বিদেশি প্রতিষ্ঠানের পরামর্শকসহ অন্যান্য কাজে সম্পৃক্ত।\nউচ্চশিক্ষা প্রতিষ্ঠানের কয়েকজন শিক্ষকের বিতর্কিত কার্যকলাপের খবর গণমাধ্যমে সম্প্রতি এভাবেই এসেছে। উচ্চশিক্ষার এই অবনমন এক দিনে হয়নি বা ভিনগ্রহের কেউ এসেও করেনি। এই অবস্থার জন্য আমরা সব সময় লেজুড়বৃত্তি রাজনীতিকে দায়ী করি। কিন্তু এটাই কী একমাত্র কারণ? চলুন দেখা যাক।\nউচ্চশিক্ষায় সংশ্লিষ্টদের মোটাদাগে দুভাগে ভাগ করা যায়, ‘সংশপ্তক’ আর ‘রাজনীতিবিদ’ শিক্ষক। বিয়োগান্তক পরিণতি জেনেও সংশপ্তক শিক্ষকেরা সব সময় লড়াই করেন। তাঁদের যুদ্ধ এখনো দৃশ্যমান। বিশ্ববিদ্যালয়ে পড়ার সময় বিভাগের দু-চারজন শিক্ষককে দেখেছি রাজনীতিতে, কিন্তু তাঁদের উদ্দেশ্য ছিল শিক্ষকসমাজ, ছাত্রছাত্রী তথা দেশের কল্যাণ। পেশাগত কাজ ঠিক রেখে তাঁরা রাজনীতি করতেন।\nকিন্তু উচ্চশিক্ষা প্রতিষ্ঠানগুলোর নাটাই থাকে রাজনীতিবিদ শিক্ষকদের হাতে, যাঁদের আচরণ প্রায় সব ক্ষেত্রে বেহুলা-লখিন্দর গল্পের ‘মনসা’র মতো।\nবারবার অনুরোধ করেও পূজা আদায়ে ব্যর্থ হয়ে চাঁদ সওদাগরের সব ছেলেকে দংশন করেন মনসা । থাকে শুধু একটা ছেলে-লখিন্দর। ব্যাপক নিরাপত্তা নেওয়ার পরও বাসর রাতে সুতার মতো সাপের আকার ধারণ করে এই লখিন্দরকেও দংশন করে মনসা। উচ্চশিক্ষা প্রতিষ্ঠানগুলোতে যাঁরা রাজনীতিতে সম্পৃক্ত, নিজেদের অবস্থান সুদৃঢ় করতে প্রায়ই তাঁরা এই ‘মনসা’ চরিত্রে অবতীর্ণ হন। নিরবচ্ছিন্ন সহযোগিতার জন্য আশপাশে রাখেন লখিন্দরের মা ‘সনকা’র মতো কিছু মানুষ। বলা বাহুল্য, সনকা ছিলেন মনসা ভক্ত। তাঁদের এই ভক্তকুল সংশপ্তকদের সম্পর্কে সত্যকে মিথ্যা আর মিথ্যাকে সত্য বানিয়ে কাজের পরিবেশকে করে বিষাক্ত। শেষাংশে ইজ্জতের ভয়ে পিছু হটেন সংশপ্তকেরা, জয়ী হয় ‘মনসা’রা ।\nরাজনীতিবিদ শিক্ষকেরা দিনের বেশির ভাগ সময়ই ব্যয় করেন ভোটারদের মন জয়ের কাজে। পেশাগত দায়িত্ব পালন না করলে কীই-বা আসে যায়! প্রয়াত এক উপাচার্য ডিন থাকা অবস্থায় বিভিন্ন নিয়োগ বোর্ডে বসতেন আর নিয়োগপ্রাপ্তদের জন্মতারিখ ডায়েরিতে টুকে রাখতেন। যথাসময়ে শুভেচ্ছা ও উপহার পাঠাতেন, যাতে নির্বাচনে ভোট পাওয়া যায়। কেননা বিশ্ববিদ্যালয়ের ত্রিসীমানায় আকাশচুম্বী জনপ্রিয়তা (ভোটের ভিত্তিতে) প্রমাণ করতে পারলে ধরা যায় অদূর ভবিষ্যতে বড় পদ-পদবি পাবেন তিনি । দৈবাৎ বা পছন্দক্রমে একবার কর্তা বনে গেলেই শুরু হয় পরিবার, স্বজন বা এলাকার লোকজনের কর্মসংস্থান। এতে লাভ দুটি। প্রথমত, তুলনামূলকভাবে অমেধাবীদের ‘পুনর্বাসন’ করতে পারলে গুণকীর্তন হয়, চাহিদার অতিরিক্ত হিসাবে পাওয়া যায় ‘সনকা’র মতো অনুসারী। দ্বিতীয়ত, আঞ্চলিকতা/স্বজনদের তোষণে আরও বড় বা জনপ্রতিনিধির মতো পদ বাগানো যায়।\nওপরের উদাহরণগুলো বিশ্লেষণ করলে এটা পরিষ্কার যে দৈবাৎ/পছন্দক্রমে নিয়োগ পাওয়া লোকজন ব্যক্তিস্বার্থ চরিতার্থে সব সময় ব্যস্ত, যার মাশুল গোটা জাতিকে দিতে হচ্ছে বা হবে যুগের পর যুগ। আর রাজনৈতিক রং ব্যবহার করলে উদ্দেশ্য হাসিল পানির মতো সহজ। সংশপ্তকদের সংখ্যা বেশি, নৈতিকতাও দৃঢ়, তবে ক্ষমতা কম। পক্ষান্তরে, ‘মনসা’দের সংখ্যা কম, নৈতিকতা দুর্বল; কিন্তু ক্ষমতা অপরিসীম। মেধাকে নিজের স্বার্থে ব্যবহারে তাঁরা খুবই পটু। আর তাই রাজনীতির মারপ্যাঁচে সংশপ্তকেরা দিনের পর দিন প্রতিবাদ করলেও শোনার মানুষ কম। বর্তমান ব্যবস্থায় তাঁদের যৎসামান্যই করার আছে।\nআমরা কখনো প্রশ্ন করি না শিক্ষকদের মধ্যে অপরাজনীতি কে ঢোকাল, হেতু কী, কার ক্ষতি, কার লাভ, শুধু চাঁদ সওদাগরের স্ত্রীর মতো অনুসরণ করে যাই। ফলে উচ্চশিক্ষার হাল দিন দিন ফেসবুকের প্রোফাইল পিকচারের মতো ওপরে ফিটফাট ভেতরে সদরঘাট। সনদসর্বস্ব শিক্ষাব্যবস্থা শিক্ষার্থীদের যেমন আনন্দ দিচ্ছে না, তেমনি তৈরি হচ্ছে না নৈতিকতাসম্পন্ন দক্ষ মানবসম্পদ।\nছোট্ট একটা গল্প দিয়ে শেষ করি। ধরুন, একটি পরিবারে আটজন ভাইবোনের মধ্যে এক-দুজন শিক্ষিত আর বাকিরা মূর্খ। এই অবস্থায় ওই পরিবারের সামগ্রিক উন্নতি কখনোই সম্ভব না। তাই দেশের অর্থনৈতিক উন্নয়নের সঙ্গে শিক্ষাব্যবস্থা, বিশেষ করে উচ্চশিক্ষার আধুনিকায়ন ও তথাকথিতদের নিয়ন্ত্রণ করা না গেলে রানা প্লাজার মতো দুর্বল ভিত দিয়ে বর্তমান প্রবৃদ্ধিকে টেকসই করা হবে দুঃসাধ্য ও দুরূহ।\nআশরাফ দেওয়ান অস্ট্রেলিয়ার কার্টিন বিশ্ববিদ্যালয়ের স্কুল অব আর্থ অ্যান্ড প্ল্যানেটারি সায়েন্সেস এর গবেষক।


রামের জন্ম ভূমিতে সম্প্রীতিতে মিলছে হিন্দু-মুসলমান! মসজিদ নির্মাণের সাহায্যে হিন্দুরা! - Bangla Tweet\nবিভেদ ভুলে সম্প্রীতি ফিরছে রামের জন্মভূমি অযোধ্যায়। দীর্ঘ টানাপোড়েনের পর ৫ই আগস্ট ভূমি-পুজোর পর অবশেষে অযোধ্যায় শুরু হয়েছে রাম মন্দিরের নির্মাণ কাজ৷ এক‌ই সঙ্গে সুপ্রিম কোর্টের নির্দেশ মতোই অযোধ্যা শহরের বাইরে তৈরি হচ্ছে মসজিদও৷ আর এই মসজিদ নির্মাণকে ঘিরেই ফের সম্প্রীতি বদ্ধ হল হিন্দু মুসলমান।\nসূত্রের খবর, এই মসজিদ নির্মাণের জন্য অনুদান দিতে চেয়ে যাঁরা ফোন করছেন, তাঁদের ৬০ শতাংশই নাকি হিন্দু সমাজভুক্ত৷ আর এই কথা স্বীকার করে নিয়েছেন মসজিদ নির্মাণের দায়িত্বে থাকা ট্রাস্ট। অযোধ‍্যায় বাবরি মসজিদ ধ্বংস, রাম মন্দির আন্দোলনকে ঘিরে দুই সম্প্রদায়ের মধ্যে যে বিভেদ তৈরি হয়েছিল, দীর্ঘদিন পরে তা দূরে সরিয়ে ফের সম্প্রীতির পরিবেশ ফিরে আসছে৷\nঅযোধ্যা শহরের বাইরে ধন্নিপুর গ্রামে এই মসজিদ তৈরি হওয়ার কথা৷ শীর্ষ আদালতের নির্দেশ মেনে সেখানেই উত্তর প্রদেশের সুন্নি সেন্ট্রাল ওয়াকফ বোর্ডকে পাঁচ একর জমি দেওয়া হয়েছে৷ মসজিদের নির্মাণকাজ দেখাশোনার জন্য একটি ১৫ সদস্যের ট্রাস্ট গঠন করা হয়েছে৷ ইন্দো- ইসলামিক কালচারাল ফাউন্ডেশন নামে ওই ট্রাস্টের মুখপাত্র আতহার হুসেন জানিয়েছেন, ‘মসজিদ নির্মাণের জন্য যেভাবে মানুষ এগিয়ে এসেছেন তাতে আমরা অভিভূত৷ যাঁরা অনুদান দিতে চেয়ে ফোন করছেন, তাঁদের মধ্যে ৬০ শতাংশই হিন্দু৷’ এখনও পর্যন্ত যা হিসেব করা হয়েছে, তাতে মসজিদ নির্মাণের পরেও ওই ট্রাস্টের হাতে যথেষ্ট পরিমাণ টাকা থাকবে৷ তা দিয়েই মসজিদের পাশাপাশি একটি হাসপাতাল, কমিউনিটি কিচেন এবং শিক্ষা কেন্দ্র গড়ে তোলার পরিকল্পনা করা হয়েছে৷\nতবে মসজিদ তৈরির উদ্বোধনী অনুষ্ঠানে আমন্ত্রণ জানানো হলেও নরেন্দ্র মোদি সেখানে উপস্থিত হবেন কি না, সে বিষয়ে প্রধানমন্ত্রীর দফতর থেকে কিছু বলা হয়নি৷


ট্রাম্প রাজনীতি থেকে বিদায় নেবেন? - Hollywood Bangla News\nহ-বাংলা নিউজ : যুক্তরাষ্ট্রের নির্বাচনে ইলেকটোরাল কলেজের ভোটে পরবর্তী মার্কিন প্রেসিডেন্ট হওয়া নিশ্চিত হয়ে গেছে ডেমোক্র্যাট প্রার্থী জো বাইডেনের। তিনি ৩০৬টি ইলেকটোরাল ভোট পেয়েছেন, আর বিদায়ী প্রেসিডেন্ট ডোনাল্ড ট্রাম্প পেয়েছেন ২৩২টি। তবে ইলেকটোরাল কলেজের ভোটের পর এখনো চুপ করে আছেন ট্রাম্প। তিনি এখনো পরাজয় স্বীকার করেননি, বরং নির্বাচনে জালিয়াতির অভিযোগ অব্যাহত রেখেছেন। কিন্তু এই অভিযোগে করা তার মামলাগুলো সব একের পর এক বিভিন্ন অঙ্গরাজ্যের আদালতে খারিজ হয়ে গেছে।\nতবে ট্রাম্প শিবির বলছে, আইনি লড়াই চলতে থাকবে এবং তারা সুপ্রিম কোর্ট পর্যন্ত যাবেন। যদিও সুপ্রিম কোর্টে এরকম কোন আপিল শোনা হবে কিনা এবং তা নির্বাচনী ফল উল্টে দিতে পারবে কিনা- তার কোন নিশ্চয়তা নেই।\nতাহলে কি ট্রাম্পের রাজনীতি থেকে বিদায় নেওয়াই ভবিতব্য? নাকি তার হাতে আরও চার বছর হোয়াইট হাউসে থেকে যাওয়ার কোন কৌশল এখনো রয়ে গেছে? ট্রাম্পের সবচেয়ে বিশ্বস্ত এবং অনুগতদের একটি দল এখনো মনে করছেন, একটি পথ আছে। সেই নাটক মঞ্চস্থ হবে ৬ জানুয়ারি।\nকি ঘটতে যাচ্ছে ৬ জানুয়ারি?\nইলেকটোরাল কলেজের ভোটের যে ফল জানা গেছে গত সোমবার, সেটা এখনো আনুষ্ঠানিক ফল নয়। এই ভোটের ফল পাঠানো হবে ফেডারেল রাজধানী ওয়াশিংটন ডিসিতে এবং আগামী ৬ জানুয়ারি ইলেকটোরাল ভোট আনুষ্ঠানিকভাবে গণনা করা হবে কংগ্রেসের এক যৌথ অধিবেশনে। ওই অধিবেশনে সভাপতিত্ব করবেন ভাইস প্রেসিডেন্ট মাইক পেন্স।\nযুক্তরাষ্ট্রের নির্বাচন ও আইনের বিশেষজ্ঞরা বলছেন, ৬ জানুয়ারির ঘটনাবলী হয়তো ডোনাল্ড ট্রাম্পকে ভোটের ফল উল্টে দেওয়ার ক্ষেত্রে শেষ সুযোগ এনে দিতে পারে।\nএ রকম একটা প্রয়াস নিচ্ছেন কয়েকজন সেনেটর এবং কংগ্রেস সদস্য। তারা আরিজোনা পেনসিলভেনিয়া, নেভাডা, জর্জিয়া ও উইসকন্সিন – এই রাজ্যগুলোতে অবৈধ ভোট ও জালিয়াতির লিখিত অভিযোগ জমা দেবেন – যাতে অন্তত একজন সেনেটরের স্বাক্ষর থাকবে। এর লক্ষ্য হবে ওই রাজ্যগুলোর ভোট ডিসকোয়ালিফাই বা বাতিল করা।\nআলাবামা রাজ্যের রিপাবলিকান সেনেটর মো ব্রূকস এদের একজন। মার্কিন দৈনিক নিউইয়র্ক টাইমসকে তিনি বলছেন, মার্কিন সংবিধান অনুযায়ী সেদিন সুপ্রিম কোর্টসহ যেকোনো আদালতের বিচারকের চেয়ে বড় ভূমিকা আছে কংগ্রেস সদস্যদের ।‘আমরা যা বলব তাই হবে, সেটাই চূড়ান্ত’ – বলেন তিনি।\nএ ধরনের অভিযোগ উঠলে এবং ভাইস প্রেসিডেন্ট মাইক পেন্স ফলাফল প্রত্যয়ন করতে অস্বীকার করলে কী হবে – তা নিয়ে মার্কিন বিশ্লেষকরা নানা রকম চিত্র তুলে ধরছেন। এ প্রসঙ্গে ব্রূকস বলছেন, ‘আমার এক নম্বর লক্ষ্য হলো আমেরিকার ত্রুটিপূর্ণ নির্বাচনী ব্যবস্থা- যা ভোটার জালিয়াতি বা ভোট চুরিকে খুব সহজে মেনে নিচ্ছে- তা মেরামত করা।’\nতিনি আরও বলেন, ‘আর এটা থেকে একটা বোনাস মিলে যেতে পারে যে ডোনাল্ড ট্রাম্প ইলেকটোরাল ভোটে আনুষ্ঠানিকভাবে জিতে গেলেন। কারণ আপনি যদি অবৈধ ভোটগুলো বাদ দেন এবং যোগ্য আমেরিকান নাগরিকদের আইনসঙ্গত ভোটগুলোই শুধু গণনা করেন- তাহলে তিনিই জিতেছেন।\nকিন্তু এ রকম কোন প্রক্রিয়া হবে জটিল এবং দীর্ঘ।’\nপ্রতিটি অভিযোগ নিয়ে কংগ্রেসের উভয় কক্ষে দু’ঘণ্টা করে বিতর্ক এবং ভোটাভুটি হতে হবে। কোন একটা রাজ্যের ইলেকটোরাল ভোট বাতিল করতে হলে ডেমোক্র্যাট-নিয়ন্ত্রিত কংগ্রেসের নিম্নকক্ষ এবং রিপাবলিকান-নিয়ন্ত্রিত সেনেটকে একমত হতে হবে। উনবিংশ শতাব্দীর পর কখনো\nঅনুমান করা যায়, ডেমোক্র্যাট-নিয়ন্ত্রিত কংগ্রেসের নিম্নকক্ষ প্রতিনিধি পরিষদ ভোট বাতিলের চেষ্টা অনুমোদন করবে না। তা ছাড়া রিপাবলিকান কয়েকজন সেনেটরও এভাবে ভোট বাতিলের প্রয়াস জোরালোভাবে প্রত্যাখ্যান করেছেন। তারা এ চেষ্টার বিপক্ষে ভোট দিলেই জো বাইডেনের জয় নিশ্চিত হয়ে যাবে।\nআগামী ৬ জানুয়ারি সবচেয়ে গুরুত্বপূর্ণ ভুমিকা পালন করবেন কংগ্রেসের সেই অধিবেশনে সভাপতি ভাইস প্রেসিডেন্ট মাইক পেন্স। কারণ তিনিই সাংবিধানিক দায়িত্ব অনুযায়ী ৫০টি অঙ্গরাজ্য থেকে পাঠানো ইলেকটোরাল ভোটের খামগুলো খুলবেন এবং তার যোগফল ঘোষণা করবেন।\n১৯৬০ সালে রিচার্ড নিক্সন এবং ২০০০ সালে এ্যাল গোর-কে এভাবেই ভাইস প্রেসিডেন্ট হিসেবে গণতান্ত্রিক রীতিনীতি মেনে তাদের নিজেদের পরাজয় এবং প্রতিদ্বন্দ্বীর বিজয়কে প্রত্যয়ন করতে হয়েছিল। তারা এটা করতে গিয়ে তাদের নিজেদের দলের আইনপ্রণেতাদের আপত্তি অগ্রাহ্য করেছিলেন।\n‘মার্কিন যুক্তরাষ্ট্রে ক্ষমতা হস্তান্তরের সময় ভাইস প্রেসিডেন্ট যে ভূমিকা পালন করেন তার প্রতি লোকে এতদিন কোন দৃষ্টি দেয়নি, এটা নিয়ে ভাবেওনি। কিন্তু যেহেতু প্রেসিডেন্ট এখন ডোনাল্ড ট্রাম্প- তাই আপনাকে সব সম্ভাবনার কথা মাথায় রাখতে হবে’, বলছেন গ্রেগরি বি ক্রেইগ – যিনি প্রেসিডেন্ট ওবামার সময় হোয়াইট হাউসের একজন আইনজীবী ছিলেন।\nএতদিন ভাইস প্রেসিডেন্ট হিসেবে পেন্স একদিনে যেমন ট্রাম্পের বিশ্বস্ত ছিলেন, তেমনি তিনি আইন মেনেও চলেছেন। নির্বাচনের পর থেকে পেন্স ট্রাম্পকে সাহায্য করার ব্যাপারে মিশ্র বার্তা দিয়ে চলেছেন। প্রথম দিকে তিনি ভোট জালিয়াতির দাবিগুলো সমর্থন করার জন্য ট্রাম্প সমর্থকদের আবেদন প্রত্যাখ্যান করেছেন। কিন্তু সম্প্রতি তিনি ব্যাটলগ্রাউন্ড রাজ্যগুলোর ভোট বাতিল করার জন্য টেক্সাসের অ্যাটর্নি জেনারেলের করা মামলার প্রশংসা করেছেন- যদিও সে মামলা খারিজ হয়ে গেছে।\nসমস্যা হলো, পেন্স নিজেই নাকি ২০২৪ সালে রিপাবলিকান পার্টি থেকে প্রেসিডেন্ট পদপ্রার্থী হতে চান। তার সামনে সংকট হলো- তিনি কি এ নির্বাচনের ফলাফলকে মেনে নিয়ে বাইডেনকে বিজয়ী ঘোষণা করে তার নিজের দলের ভোটারদের বিরাগভাজন হওয়ার ঝুঁকি নেবেন? নাকি রিপাবলিকানদের বাধ্য করবেন ফলাফল প্রত্যাখ্যান করে আমেরিকান নির্বাচনী ব্যবস্থাকে একটা সংকটের মধ্যে ফেলে দিতে? যারা ৬ জানুয়ারির দিকে তাকিয়ে আছেন- তাদের প্রশ্ন সেটাই।\nওহাইও স্টেট ইউনিভার্সিটির সাংবিধানিক আইনের অধ্যাপক এডওয়ার্ড বি. ফোলি নিউইয়র্ক টাইমসকে বলছেন, যত আপত্তি, মামলা বা অভিযোগই থাকুক – তারা নির্বাচনী প্রক্রিয়ার ফলাফলকে প্রভাবিত করতে পারবে না।\n‘৬ জানুয়ারির কংগ্রেস অধিবেশনে তা নিশ্চিত হয়ে যাবে, এটা আমরা স্পষ্ট আত্মবিশ্বাসের সঙ্গে বলতে পারি’, বলেন অধ্যাপক ফোলি।\nবিবিসির বিশ্লেষক এ্যান্টনি যুর্কার বলছেন, ‘প্রতিনিধি পরিষদ নিয়ন্ত্রণ করছেন ডেমোক্র্যাটরা, ইলেকটোরাল কলেজের ভোটের ফলাফল অঙ্গরাজ্যগুলো প্রত্যয়ন করে দিয়েছে এবং ফেডারেল আইনও এখন বাইডেনের পক্ষে।’ তাই ট্রাম্পের পক্ষে নির্বাচনের ফল উল্টে দেওয়ার চেষ্টায় সাফল্য পাওয়ার সম্ভাবনা এখন শূন্য বলে জানিয়েছেন এ্যান্টনি যুর্কার।\nএখন মোটামুটি স্পষ্ট হয়ে গেছে যে ২০ জানুয়ারি ডোনাল্ড্র ট্রাম্পকে হোয়াইট হাউস ছাড়তে হবে। কিন্তু তার সঙ্গেই কি মার্কিন রাজনীতির রঙ্গমঞ্চ থেকে ট্রাম্পের প্রস্থান ঘটবে? কিছু বিশ্লেষক বলছেন, হয়তো না।\nমার্কিন দৈনিক ওয়াশিংটন পোস্টে পিটার বেকার ও ম্যাগি হেবারম্যান লিখেছেন, হয়তো দেখা যেতে পারে যে ট্রাম্পের বিপর্যয় কাটিয়ে ওঠার ক্ষমতা – যা ভাবা হয়েছিল তার চেয়ে অনেক বেশি। হয়তো তিনি মার্কিন রাজনীতিতে একটি জোরালো শক্তি হিসেবে রয়ে যেতে পারেন – যার মোকাবিলা করা কঠিন হতে পারে।\nএমন ধারণার কারণ হিসেবে তারা বলছেন, এটি অস্বীকার করার উপায় নেই যে ডোনাল্ড ট্রাম্প প্রায় ৭ কোটির কাছাকাছি ভোটারের ভোট পেয়েছেন- যা ২০১৬ সালে তিনি যে ভোট পেয়েছিলেন তার চেয়ে অনেক বেশি। পপুলার ভোটের প্রায় ৪৮ শতাংশ পেয়েছেন ট্রাম্প।\nবিশ্লেষকরা বলছেন, এর অর্থ হলো চার বছর ধরে তাকে নিয়ে নানা রকম কেলেংকারি, রাজনৈতিক বিপর্যয়, অভিশংসন, করোনাভাইরাস – এই সবকিছু সত্বেও তার পক্ষে আছে আমেরিকান জনগণের প্রায় অর্ধেকের সমর্থন।\nনিকট অতীতে এক মেয়াদ পরই ভোটে হেরেছিলেন এমন আমেরিকান প্রেসিডেন্ট হচ্ছেন ডেমোক্র্যাট জিমি কার্টার এবং রিপাবলিক জর্জ এইচ বুশ সিনিয়র। তাদের কারোরই ভোটের সংখ্যার বিচারে ট্রাম্পের মতো ক্ষমতার ভিত্তি ছিল না। ট্রাম্প তার ঘনিষ্ঠ মহলে নিজের একটি টিভি নেটওয়ার্ক চালু করার কথা বলেছেন, যার লক্ষ্য হচ্ছে ফক্স নিউজের সঙ্গে পাল্লা দেওয়া।\nতা ছাড়া ২০২৪ সালে আবার প্রার্থী হওয়ার আভাসও দিয়েছেন ট্রাম্প – যদিও তখন তার বয়স হবে ৭৮। আর নির্বাচনে তিনি যদি আবার প্রার্থী না-ও হন, তাহলেও টুইটারে তার ৮৮ মিলিয়ন ফলোয়াররা তো আছেন। ফলে এমন হতে পারে যে আমেরিকার দক্ষিণপন্থীদের মধ্যে তিনি হয়ে উঠতে পারেন এক অত্যন্ত প্রভাবশালী কণ্ঠ। হয়তো এ কারণেই রিপাবলিকান মহলে পরবর্তী তারকা কে বা কারা হবেন – তা নির্ধারণে ট্রাম্পের ভূমিকা গুরুত্বপূর্ণ হয়ে উঠতে পারে।\nহযতো এটা মাথায় রেখেই ৩ নভেম্বরের নির্বাচনের পরপর সাবেক অ্যারিজোনা সিনেটর জেফ ফ্লেক বলেছিলেন, ‘নির্বাচনের ফল থেকে এটা পরিষ্কার যে ট্রাম্পের বিপুল জনসমর্থন আছে এবং তার এখনই মঞ্চ ছেড়ে যাওয়ার কোন ইচ্ছে নেই।’ অবশ্য আমেরিকার রাজনীতিতে ট্রাম্পের ভূমিকা বাইডেন প্রেসিডেন্ট হওয়ার পরও থাকবে- এমন ধারণার সঙ্গে সবাই একমত নন।\nসাবেক কংগ্রেস সদস্য ফ্লোরিডার কার্লোস কারবেলো বলছেন, ‘আমরা আর কখনোই আরেকটি ডোনাল্ড ট্রাম্প দেখতে পাবো না। তার নকল কেউ বেরুলেও তারা ব্যর্থ হবে এবং ট্রাম্প নিজেও ধীরে ধীরে মিলিয়ে যাবেন। তবে আমেরিকার ইতিহাসে তার শাসনকাল যে তোলপাড় সৃষ্টি করেছে তার ক্ষতচিহ্ন হয়তো কোনদিনই মুছবে না।’\nএটা সত্যি যে জেরাল্ড ফোর্ড, জিমি কার্টার বা জর্জ এইচ বুশ- যারা এক মেয়াদ পরেই হোয়াইট হাউস থেকে উৎখাত হয়েছেন – তারা কেউ কেউ চেষ্টা করলেও, রাজনীতির মঞ্চে আর ফিরে আসতে পারেননি।


xiaomi make in india initiative: Xiaomi-র নজরে 'Make In India'! এবার থেকে 99% স্মার্টফোন-100% স্মার্টটিভি ভারতে তৈরির উদ্যোগ - xiaomi to make 99 percent smartphones and 100 percent smart tvs in india | Eisamay\nxiaomi to make 99 percent smartphones and 100 percent smart tvs in india\nSayantan Mukherjee | EiSamay.Com | Updated: 27 Feb 2021, 06:26:00 PM\nXiaomi Make In India Initiative: ভারতে Xiaomi-র ভাইস প্রেসিডেন্ট মনু কুমার জৈন এদিন এই ঘোষণা করেছেন। খুব শিগগিরই ভারতে দুটি মোবাইল ম্যানুফ্যাকচারিং প্লান্ট এবং একটি স্মার্টটিভি তৈরির কারখানা তৈরি করতে চলেছে Xiaomi। এই দুই কারখানাতেই তৈরি হবে ভারতে Xiaomi-র সমস্ত প্রডাক্ট।\nচিনা এই কোম্পানি ভারতে এই মুহূর্তে সবথেকে বেশ পরিমাণে স্মার্টফোন বিক্রি করে।\nXiaomi সম্প্রতি ঘোষণা করেছে, এবার থেকে Mi এবং Redmi-র সমস্ত 99% স্মার্টফোন ভারতেই তৈরি হবে।\nএছাড়াও কোম্পানি আরও জানিয়েছে যে, Mi বা Redmi-র 100% স্মার্টটিভি এবার থেকে 'মেড ইন ইন্ডিয়া' হতে চলেছে।\nএই সময় ডিজিটাল ডেস্ক: 'আত্মনির্ভর ভারত'-এর দিকে অনেকখানিই এগিয়ে চলেছে দেশ। পাশাপাশিই বিভিন্ন বিদেশি সংস্থাগুলিও ভারতে নিজেদের ডিভাইস প্রস্তুত করা শুরু করে দিয়েছে। তার অন্যতম কারণ হল, পূর্ব লাদাখের গলওয়ান উপত্যকায় চিনের আক্রমণে বহু ভারতীয় জওয়ান নিহত হওয়ার পর চিনা পণ্য বয়কট করতে শুরু করেন বহু ভারতীয়। 'মেড ইন ইন্ডিয়া' প্রডাক্টের দিকেই বেশি করে ঝোঁক বাড়ে ভারতীয়দের। সবথেকে বেশি অসুবিধায় পড়ে ভারতে জাঁকিয়ে ব্যবসা করা চিনা কোম্পানিগুলি। সেই কারণে তারাও এবার সম্পূর্ণ ভাবেই 'মেড ইন ইন্ডিয়া' প্রডাক্ট তৈরি করতে উদ্যত হয়েছে।\nএমনই এক পরিস্থিতিতে শনিবার বড় ঘোষণা করল Xiaomi। চিনা এই কোম্পানি ভারতে এই মুহূর্তে সবথেকে বেশ পরিমাণে স্মার্টফোন বিক্রি করে। Xiaomi সম্প্রতি ঘোষণা করেছে, এবার থেকে Mi এবং Redmi-র সমস্ত 99% স্মার্টফোন ভারতেই তৈরি হবে। এছাড়াও কোম্পানি আরও জানিয়েছে যে, Mi বা Redmi-র 100% স্মার্টটিভি এবার থেকে 'মেড ইন ইন্ডিয়া' হতে চলেছে।\nভারতে Xiaomi-র ভাইস প্রেসিডেন্ট মনু কুমার জৈন এদিন এই ঘোষণা করেছেন। খুব শিগগিরই ভারতে দুটি মোবাইল ম্যানুফ্যাকচারিং প্লান্ট এবং একটি স্মার্টটিভি তৈরির কারখানা তৈরি করতে চলেছে Xiaomi। এই দুই কারখানাতেই তৈরি হবে ভারতে Xiaomi-র সমস্ত প্রডাক্ট।\nকিছু দিন আগেই একটি সাক্ষাৎকারে মনু কুমার জৈন জানিয়েছিলেন যে, ভারতে যে Mi ও Redmi-র প্রডাক্টগুলি তৈরি হবে, সেগুলি বাংলাদেশ, নেপাল-সহ ভারতের আশপাশের আরও বিভিন্ন দেশে এক্সপোর্ট করবে Xiaomi। সেখান থেকেই মনুর বক্তব্য, 'সামনের দিনে Xiaomi ভারতকে এক্সপোর্ট হাবও তৈরি করতে চলেছে।' পাশাপাশিই তিনি আরও জানালেন যে, ভারতে যেহেতু Xiaomi প্রডাক্টের চাহিদা দিনে দিনে বেড়েই চলেছে, সেই দিকে নজর রেখে পরবর্তীতে তারা ভারতে তৈরি Xiaomi প্রডাক্টে আরও উন্নততর প্রযুক্তি দিতে চলেছে।\nতাঁর বক্তব্য, 'ঠিক যে মুহূর্তে কারখানা তৈরি হয়ে যাওয়ার পর, আমরা ভারতে Xiaomi-র স্মার্টফোন বা স্মার্টটিভি তৈরি করব, তার ঠিক পরের মুহূর্ত থেকেই আমরা বিদেশে এক্সপোর্ট করার জন্য।' ইতিমধ্যেই ভারতে Xiaomi-র একটি কারখানা তৈরি হয়েও গিয়েছে এবং সেখানে প্রোডাকশনও চলছে জোরকদমে, এমনই তথ্য জানিয়েছেন ভারতে Xiaomi-র প্রধান মনু কুমার জৈন।\nXiaomi-র চালু হওয়ার কারখানাটি ছাড়াও তামিলনাড়ুতে খুব শিগগিরই একটি প্ল্যান্ট তৈরি হয়ে যাবে। সেটি তৈরি হয়ে গেলেই ভারতে Xiaomi-র দুটো কারখানা হয়ে যাবে এবং আরও একটি প্ল্যান্ট তৈরির অপেক্ষায় থাকবে। তামিলনাড়ুর এই Xiaomi কারখানা চালু হয়ে যাওয়ার ফলে দক্ষিণ ভারতের মানুষজন লোকাল প্রডাক্ট ব্যবহার করতে পারবেন। ভারতে Xiaomi-র আসন্ন প্রডাক্টের মধ্যে রয়েছে Redmi K40 Series-এর তিনটি চমৎকার স্মার্টফোন, Mi 11 Series-এর দুটি হ্যান্ডসেট এবং Redmibook Series-এর দুটি ল্যাপটপ।\nCOVID টিকার নামে ভুয়ো মেসেজ, ক্লিক করলেই গায়েব লাখ টাকা! পরের খবর\nxiaomi tv make in india xiaomi smartphones make in india xiaomi make in india project xiaomi make in india initiative xiaomi make in india Xiaomi India\nWeb Title : xiaomi to make 99 percent smartphones and 100 percent smart tvs in india


ঢাকা ১৬ই অক্টোবর, ২০২১ খ্রিস্টাব্দ । ৩১শে আশ্বিন, ১৪২৮ বঙ্গাব্দ । শনিবার । রাত ৯:৪৫\nপ্রকাশিত: অক্টোবর ৫, ২০২১\nছয় বছর ধরে ব্যবসায়িক কার্যক্রম বন্ধ থাকা ইউনাইটেড এয়ারওয়েজকে পুনরায় চালু করার উদ্যোগ নিয়েছে বাংলাদেশ সিকিউরিটিজ অ্যান্ড এক্সচেঞ্জ কমিশন (বিএসইসি)। এ লক্ষ্যে কোম্পানির পুরোনো উদ্যোক্তা ও পরিচালকদের বাদ দিয়ে নতুন আট জন স্বতন্ত্র পরিচালক নিয়োগ দেওয়া হয়েছে। তবে সাবেক পরিচালনা পর্ষদের সীমাহীন দুর্নীতি এবং তহবিল তসরূপের কারণে প্রচুর দেনা ও লোকসানি কোম্পানিতে পরিণত হয়েছে ইউনাইটেড এয়ার। এতে তহবিল সংকটে পড়েছে নতুন পরিচালনা পর্ষদ। এমনকি নতুন করে কোম্পানিটিকে চালু করার জন্য প্রাথমিক পর্যায়ের খরচও বহন করা সম্ভব হচ্ছে না।\nএ পরিস্থিতিতে ইউনাইটেড এয়ারের কাছে বেসামরিক বিমান চলাচল কর্তৃপক্ষের (বেবিচক) মোট ৩৫৫ কোটি ৩৩ লাখ ৮৯ হাজার ৭৫১ টাকা পাওনা মওকুফের জন্য বেসামরিক বিমান পরিবহন ও পর্যটন প্রতিমন্ত্রী মো. মাহবুব আলীকে অনুরোধ জানিয়েছে বিএসইসি। একইসঙ্গে কোম্পানিটির এয়ার অপারেটর সার্টিফিকেট (এওসি) নবায়ন করার বিষয়ে প্রয়োজনীয় ব্যবস্থা গ্রহণের জন্য অনুরোধ জানিয়েছে কমিশন।\nইউনাইটেড এয়ারের শেয়ারে বিনিয়োগকৃত ১ লাখ ৬০ হাজার বিনিয়োগকারীদের স্বার্থ রক্ষার্থে বিএসইসি’র চেয়ারম্যান অধ্যাপক শিবলী রুবাইয়াত-উল-ইসলাম এমন সিদ্ধান্ত নিয়েছেন বলে সংশ্লিষ্টরা জানিয়েছেন।\nসম্প্রতি এ সংক্রান্ত একটি চিঠি বেসামরিক বিমান পরিবহন ও পর্যটন মন্ত্রণালয়ে পাঠানো হয়েছে বলে বিএসইসি সূত্রে জানা গেছে।\nজানা গেছে, ইউনাইটেড এয়ারের নতুন পরিচালনা পর্ষদের সঙ্গে বেবিচকের চলতি বছরের গত ১১ আগস্ট একটি সভা অনুষ্ঠিত হয়। ওই সভায় বেবিচক জানায়, পাওনা বকেয়া টাকার বিষয়ে সরকারের সিদ্ধান্ত প্রাপ্তির পর ইউনাইটেড এয়ারওয়েজের এয়ার অপারেটর সার্টিফিকেট (এওসি) জন্য আবেদন করতে পারবে।\nবেবিচকের হিসাব অনুযায়ী, বর্তমানে ইউনাইটেড এয়ারওয়েজের বকেয়া মোট পাওনা ৩৫৫ কোটি ৩৩ লাখ ৮৯ হাজার ৭৫১ টাকা ৯৯ পয়সা। এর মধ্যে মূল পাওনা ৫৬ কোটি ৮৭ লাখ ৭৪ হাজার ৮৮৩ টাকা ১৩ পয়সা। বাদবাকি টাকার মধ্যে রয়েছে ভ্যাট ৫ কোটি ৬৫ লাখ ৭২ হাজার ৮৪৫ টাকা, আয়কর ২ লাখ ১২ হাজার ২০ টাকা ৬৯ পয়সা এবং সারচার্জ (বাৎসরিক ৭২ শতাংশ হারে) ২৯২ কোটি ৮১ লাখ ৩০ হাজার ৩ টাকা ১৭ পয়সা।\nএমতাবস্থায় বিপুল সংখ্যক বিনিয়োগগকারীদের স্বার্থ বিবেচনায় নিয়ে ইউনাইটেড এয়ারের কাছে বেবিচকের সমুদয় পওনা মওকুফ করে এয়ারলাইনটির মেয়াদোত্তীর্ন এওসি নবায়নের জন্য বেসামরিক বিমান পরিবহন ও পর্যটন প্রতিমন্ত্রী মো. মাহবুব আলীকে অনুরোধ জানিয়েছেন বিএসইসি’র চেয়ারম্যান অধ্যাপক শিবলী রুবাইয়াত-উল-ইসলাম।\nএ বিষয়ে নাম প্রকাশে অনিচ্ছুক বিএসইসির একজন ঊর্ধ্বতন কর্মকর্তা বলেন, ‘চলতি বছরের সেপ্টেম্বরের মাঝামাঝি সময়ে বেসামরিক বিমান পরিবহন ও পর্যটন মন্ত্রণালয়ে আবেদন জানানো হয়েছে। এখনও তাদের কাছ থেকে কোনো জবাব আসেনি।’\nএদিকে নাম প্রকাশে অনিচ্ছুক ইউনাইটেড এয়ারের পুনর্গঠিত পরিচালনা পর্ষদের একজন স্বতন্ত্র পরিচালক বলেন, ‘আমরা ইউনাইটেড এয়ারের যাবতীয় দায়দেনা মওকুফের বিষয়ে বেবিচকের সঙ্গে আলোচনা করেছি। তবে বেবিচক জানিয়েছে, বেসামরিক বিমান পরিবহন ও পর্যটন মন্ত্রণালয়ের অনুমতি ছাড়া তারা এয়ার অপারেটর সার্টিফিকেট দিতে পারবে না।’\nতথ্য মতে, ২০১০ সালে শেয়ারবাজারে তালিকাভুক্ত হওয়া ইউনাইটেড এয়ারওয়েজ বিনিয়োগকারীদের লভ্যাংশ না দেওয়া ও বিভিন্ন সিকিউরিটিজ আইন লঙ্ঘনের কারণে ২০১৬ সালের ৫ সেপ্টেম্বর মূল মার্কেট থেকে ‘জেড’ ক্যাটাগরিতে স্থানান্তরিত হয়েছে। একইসঙ্গে গত ছয় বছরের বেশি সময় ধরে কোম্পানিটির সব ধরনের ব্যবসায়িক কার্যক্রম বন্ধ রয়েছে। দীর্ঘ সময় ‘জেড’ ক্যাটাগরিতে অবস্থান করা কোম্পানিটির আর্থিক অবস্থার কোনো উন্নতি হয়নি। এ ব্যর্থতার জন্য কোম্পানিটির সাবেক স্বতন্ত্র পরিচালকসহ পরিচালনা পর্ষদের সদস্যরা দায়ী বলে মনে কমিশন। পরবর্তীতে চলতি বছরের ১২ জানুয়ারি ইউনাইটেড এয়ারকে ওটিসি মার্কেটে পাঠানোর সিদ্ধান্ত নেয় বিএসইসি।\nএদিকে, বিনিয়োগকারীদের স্বার্থ রক্ষার্থে চলিতি বছরের ২৮ ফেব্রুয়ারি এয়ারওয়েজের পরিচালনা পর্ষদ পুনর্গঠন করে বিএসইসি। ইউনাইটেড এয়ারওয়েজে মনোনীত স্বতন্ত্র পরিচালকরা হলেন, কাজী ওয়াহিদ উল আলম, এম সাদিকুল ইসলাম, মাসকুদুর রহমান সরকার, এটিএম নজরুল ইসলাম, প্রফেসর ড. বদরুজ্জামান ভূইয়া, মুহাম্মদ ইউনুস, মোহাম্মদ শাহ নেওয়াজ ও সৈয়দ এরশাদ আহমেদ। কোম্পানিটির চেয়ারম্যানের দায়িত্ব পালন করছেন কাজী ওয়াহিদ উল আলম। আর এ ডুবন্ত ইউনাইটেড এয়ারকে সচল করার উদ্যোগ নেওয়ার সিদ্ধান্তে বিনিয়োগ ফিরে পাওয়ার স্বপ্ন দেখতে শুরু করেছেন বিনিয়োগকারীরা।\nএদিকে, সম্প্রতি বিএসইসি ওটিসি মার্কেট বাতিল করার সিদ্ধান্ত নিয়েছে। ফলে ওটিসি মার্কেটের আওতাভুক্ত কোম্পানিগুলোকে আর্থিক সক্ষমতা ও ভবিষ্যত সম্ভাবনার ভিত্তিতে এসএমই প্ল্যাটফর্ম ও অল্টারনেটিভ ট্রেডিং বোর্ডে (এটিবি) স্থানান্তরের সিদ্ধান্ত নিয়েছে বিএসইসি। এরই ধারাবাহিকতায় বিএসইসি’র সিদ্ধান্ত অনুযায়ী ইউনাইটেড এয়ারকে ওটিসি থেকে অল্টারনেটিভ ট্রেডিং বোর্ডে স্থানান্তর করা হবে। শিগগিরই অল্টারনেটিভ ট্রেডিং বোর্ড চালু করা হবে বলে বিএসইসি সূত্রে জানা গেছে।